
Fotie şi schisma dintre Răsărit şi Apus 



S: 



Prefaţă 

fântul Fotie cel Mare (820-891), patriarhul Constantinopolului, a fost un mare 
îndrumător spiritual şi intelectual ortodox, cel mai important din vremea sa, şi 
cu adevărat un om sfânt. Cu toate acestea, viaţa şi opera lui nu au primit nici pe 
departe atenţia pe care ar fi meritat-o. Ca urmare, el a fost grav răstălmăcit şi chiar blamat în 
Apus. Nu există nici măcar o lucrare în limba engleză care să ofere o imagine completă şi 
exactă a personalităţii şi a contribuţiilor lui Fotie. 

Cartea de faţă, a pr. dr. Asterios Gerostergios din Biserica Ortodoxă Greacă din 
America, vine să împlinească lipsa unei astfel de lucrări, într-un stil clar, concis şi savant, 
părintele Gerostergios prezintă în cuprinsul a zece capitole originea lui Fotie, educaţia sa şi 
roadele acesteia, numirea în scaunul patriarhal al Constantinopolului, prima depunere şi 
exilul, al doilea episcopat, a doua depunere şi moartea, precum şi problema rolului pe care 1-a 
jucat în schisma dintre Biserica Ortodoxă Răsăriteană şi cea Apuseană. Susţinându-şi 
afirmaţiile cu un amplu aparat documentar, părintele Gerostergios reuşeşte să scoată în 
evidenţă caracterul creştin nobil al lui Fotie, puritatea vieţii sale, aspectele multiple ale 
importanţei lui şi caracterul nefondat al acuzaţiei că Fotie a fost cauza schismei dintre Răsărit 
şi Apus. 

Părintele Gerostergios a mărit valoarea scrierii sale adăugând la sfârşit mai multe 
frumoase imnuri religioase extrase din slujba în cinstea Sf Fotie. Acestea oferă o imagine vie 
a veneraţiei profunde pe care o au credincioşii ortodocşi faţă de acest ilustru Părinte al 
Bisericii. 

Sf. Fotie cel Mare este o carte edificatoare, bogată în informaţii. Merită un public larg. 

Constantine Cavarnos 

Introducere 

Veacul al IX-lea reprezintă una dintre cele mai zbuciumate perioade ale istoriei. De-a 
lungul acestui secol au avut loc evenimente importante, care au influenţat ulterior generaţii 
întregi, deschizându-se astfel o nouă eră în istoria omenirii. Curentele spirituale şi evoluţia 
gândirii umane din epoca medievală şi modernă îşi au rădăcinile în acest secol. Veacul al IX- 
lea constituie, prin urmare, o sursă de inspiraţie reală pentru oamenii spiritului. 

După cum se ştie, prima jumătate a acestui secol era încă zguduită de controversa 
iconoclastă, întreaga lume cunoscută în acea vreme, Răsăritul şi Apusul deopotrivă, au luat 
parte la această luptă cu toate forţele lor spirituale. Curentele civilizatoare ale antichităţii 
clasice - elenistice, romane şi creştine - se întrepătrundeau cu altele provenite din Orient, 
fiecare dorindu-şi supravieţuirea şi supremaţia în viitor. Ca şi în primele secole de existenţă, 
creştinismul a intrat în conflict cu gândirea greacă, şi astfel au rezultat ereziile creştine, care 
au aruncat lumea creştină în dezordine pentru multă vreme. Deci şi în secolul al IX-lea (dar şi 
mai devreme, din 726 până în 843), se poate observa lupta creştinismului, asemenea celei din 
trecut, în timp ce pentru primele cinci sau şase secole punctele specifice ale acestei lupte au 
fost analizate în întregime, istoricii şi specialiştii ajungând la un acord aproape unanim, cauza 
marii dispute a spiritului din secolele al VUI-lea şi al IX-lea rămâne încă destul de obscură, 
existând o mulţime de controverse şi diferenţe de opinie printre specialişti. Astfel, unii susţin 
că disputa a avut un caracter hristologic, în timp ce alţii sunt de părere că ea are la bază 
redeşteptarea spiritului grec antic, care a renăscut după întunericul secolelor al Vl-lea şi al 
VH-lea. Alţii văd cauza acestui conflict în influenţa venită din Orient, în special din lumea 
islamică, dat fiind faptul că lupta a fost condusă şi continuată de împăraţi care proveneau din 
Orient (Leon al III-lea Isaurul, 717-774 etc). Totuşi, ceea ce surprinde în mod special pe cei 
care studiază istoria acestei perioade, dar mai ales secolul al IX-lea, este înflorirea resimţită în 
toate planurile civilizaţiei, în timp ce în secolele al Vl-lea şi al VH-lea spiritul uman s-a aflat 
mai degrabă în declin, observăm acum o redeşteptare bruscă ce a avut ca urmare naşterea unor 
strălucitoare realizări spirituale. Asistăm astfel la o înflorire a literelor, a artelor şi a ştiinţelor. 

Când, în 843, iconodulii au triumfat în lupta finală împotriva iconoclaştilor, renaşterea 
spirituală care fusese iniţiată nu a stagnat. Dimpotrivă, victoria a devenit baza unor noi 
realizări. O forţă care a animat acea reînnoire spirituală a fost Sfântul Patriarh Fotie cel Mare. 

Acest patriarh ecumenic şi sfânt al Răsăritului Ortodox a reprezentat un fenomen rar, 
rămânând o enigmă foarte greu de elucidat pentru generaţiile următoare, înzestrat cu multe 
daruri naturale şi cultivându-le în mod adecvat, Fotie a devenit cea mai importantă 
personalitate între contemporanii lui din Bizanţ, dând dovadă de o gândire creatoare 
inepuizabilă, ale cărei idei pot fi exploatate de generaţiile viitoare. Este important de observat 
aici că talentul lui ca erudit, dascăl, ierarh, misionar, diplomat şi om al bisericii nu este 
contestat sau minimalizat de nici un specialist important. Deşi există acest consens general 
asupra personalităţii lui Fotie, până de curând s-a manifestat un dezacord esenţial cu privire la 
caracterul, sfinţenia şi la aportul lui la unitatea creştină. Totuşi, recent, cercetările făcute 
asupra vieţii şi timpului lui Fotie au aruncat o lumină nouă asupra subiectului, ele parcurgând 
un drum lung în corectarea distorsiunilor şi a nedreptăţilor îndreptate asupra lui Fotie de 
istoricii occidentali din trecut. 

Ca orice mare personalitate a istoriei deschizătoare de noi orizonturi, Fotie a devenit 
un simbol al controversei în vremea sa şi în epocile care au urmat, ajungând să fie considerat 
instigatorul şi părintele schismei dintre Biserica Răsăriteană şi cea Apuseană. Dar înainte de a 
prezenta opiniile specialiştilor din trecut şi contemporani, ca şi propriile noastre păreri despre 
responsabilitatea lui Fotie în privinţa schismei, trebuie să expunem aici o biografie destul de 
amănunţită a sa, tocmai fiindcă, plecând de la viaţa reală şi de la împrejurările acesteia, putem 
trage concluzii sănătoase şi valabile referitoare la adevărata lui personalitate. 

CAPITOLUL I 

Naşterea şi originea 

Izvoarele existente nu ne dau informaţii precise cu privire la anul naşterii lui Fotie. în 
general, specialiştii consideră că Fotie s-a născut în anul 820, în Constantinopol 1 . Tatăl lui se 
numea Sergios, iar mama, Irina. Amândoi aparţineau celor mai de seamă familii din Bizanţ. 
Familia lui Fotie se înrudea cu familia imperială prin patricianul Sergios, fratele mamei lui 
Fotie, care s-a căsătorit cu Irina, sora împărătesei Teodora. Tatăl lui Fotie ocupa o poziţie 
foarte importantă în statul bizantin; el deţinea funcţia de spatharios, adică era ofiţer în garda 
imperială. Deoarece familia lui Fotie era de partea celor care susţineau icoanele, ea a fost 
persecutată de împăratul iconoclast Teofil (827-842) 2 . Astfel, găsim numele părinţilor lui în 
sinaxarul bizantin, ei fiind pomeniţi de Biserica Ortodoxă ca mărturisitori pe 13 mai 3 , într-una 
din scrisorile sale, Fotie îşi descrie tatăl ca fiind un om viteaz, evlavios şi virtuos, spunând că 
se remarca „printr-o bogăţie a adevăratei slave, prin dreaptă credinţă... şi prin surghiun şi 
mucenicie", în aceeaşi scrisoare el afirmă că mama lui îl iubea pe Dumnezeu şi virtutea 4 . într- 
o altă scrisoare pe care i-a trimis-o fratelui său, Tarasie, cu scopul de a-1 consola pentru 
moartea fiicei acestuia, Fotie foloseşte din nou prilejul pentru a se referi la trecutul glorios şi 
strălucit al părinţilor, spunând: 

„Nu trebuie să trădăm faptele slăvite de vitejie ale părinţilor noştri, pentru că ei au 
întâmpinat moartea nu precum o fac cei pe care îi ştim noi. Să fim cruţaţi de asemenea lucruri; 
aceşti înaintaşi au fost lămuriţi prin foc şi prin apă şi, deşi au fost ameninţaţi în acea vreme de 
surghiunul amar şi greu, fiind lipsiţi de orice prieteni şi rude, deşi au fost despărţiţi de toţi cei 
ce aduc mângâiere, le-au primit pe toate cu bucurie; şi au slăvit pe Dumnezeu, spre deosebire 
de cei care conduc cele omeneşti după mintea omenească 5 ." 

Pe lângă originea sa nobilă şi înrudirea cu familia imperială, Fotie se afla în relaţie cu 
clerul printr-o legătură morală foarte importantă, întrucât unchiul său Tarasie, patriarh al 
Constantinopolului (784-806), a prezidat Sinodul al VH-lea Ecumenic, întrunit la Niceea în 
787, în cadrul căruia a fost condamnat iconoclasmul 6 , în scrisoarea lui Fotie către un anume 
diacon Grigorie suntem informaţi de asemenea despre persecuţiile şi anatemele trimise de 
iconoclaşti asupra familiei sale şi a unchiului Tarasie: „Cu mulţi ani în urmă orice sinod eretic 
şi adunare a iconoclaştilor ne-a excomunicat; nu numai pe noi, dar şi pe tatăl şi pe unchiul 
nostru, mărturisitori ai lui Hristos şi mândria ierarhilor 7 ." 



CAPITOLUL II 

Educaţia 



E 



ste foarte greu de stabilit pe baza izvoarelor care au fost împrejurările exacte 
ale educaţiei lui Fotie şi a fraţilor lui, Sergios şi Tarasie. Din acest motiv au 
fost exprimate mai multe opinii. După cum s-a menţionat, părinţii lui Fotie au 



K. Krumbacher, Geschichte der Byzantinischen Litteratur, Miinchen, 1891, p. 223. 

G. Beck, Handbook ofChurch Histoiy, editat de Hubert Jedin şi John Dolan, voi. 3, Herder and Herder, New 



York, 1967, p. 176; Migne, PG, voi. 102, col. 877C. 
H. Delehaye, Acta Sanctorum Propylaeum Novembris, Bruxelles, 1902, p. 682. 

4 I. Valettas, Photiou Epistolai („Scrisorile lui Fotie"), Londra, 1864, p. 145. 

5 Migne, PG, voi. 102, col. 972. 

6 G. Beck, op. cit., p. 176. 



7 Migne, PG, voi. 102, col. 877C. 

fost exilaţi din cauza poziţiei adoptate împotriva iconoclasmului. Copiii lor e posibil să fi 
rămas totuşi în Constantinopol, unde au primit o excelentă educaţie. Dar cine au fost 
profesorii lui Fotie? Cine a contribuit la educaţia lui remarcabilă? Unii specialişti afirmă că 
Fotie a fost un autodidact. A devenit un erudit remarcabil, un foarte subtil filosof şi un foarte 
profund teolog numai după studii particulare sistematice şi laborioase. Alţii susţin că Fotie a 
fost instruit de celebrul filosof şi matematician Leon, arhiepiscopul Tesalonicului, când acesta 
s-a întors în Constantinopol şi şi-a reluat acolo activitatea de profesor, după ce fusese depus 1 . 
Oricum ar sta lucrurile, este cert că el a avut în tinereţe ocazia să-şi însuşească cunoştinţe 
vaste şi să dobândească o cultură teologică, dar şi una profană. 

Fotie şi-a dobândit cunoştinţele numai din surse greceşti, pentru că nu cunoştea altă 
limbă. Literatura greacă i-a adus o asemenea mulţumire şi suficienţă de sine, încât nu a mai 
învăţat ebraica şi mai ales latina, care era atât de importantă în vremea lui 2 . Educaţia 
admirabilă şi desăvârşită a lui Fotie a devenit un fapt recunoscut de toţi contemporanii săi. 
Prietenii şi duşmanii nu au ezitat să-şi exprime admiraţia faţă de ea. Biograful patriarhului 
Ignatie, Niceta de Paflagonia 3 , unul dintre cei mai înverşunaţi duşmani ai lui Fotie, îl 
caracterizase, referindu-se la persoana şi educaţia sa, cu următoarele cuvinte: 

„Fotie nu se trăgea din oameni josnici şi fără importanţă, ci dintre cei nobili după trup, 
fiind un om eminent. Era respectat pentru înţelepciunea şi pentru cultura sa profană mai mult 
decât oricare altă persoană implicată în politică. Cunoştea gramatica şi poezia, retorica şi 
filosofia; de asemenea şi medicina, şi, în general, orice ştiinţă profană din vremea lui. 
Superioritatea lui intelectuală era de aşa natură, încât părea că-şi depăşeşte generaţia şi se 
întrece cu autorităţile antice 4 ." 

Este clar deci că admiraţia pentru cultura lui Fotie era împărtăşită deopotrivă de 
prietenii şi de duşmanii lui. După cum fiecare adolescent sau tânăr este însufleţit şi stăpânit de 
visuri şi dorinţe legate de viitor, şi Fotie avea visurile lui. Dintr-o scrisoare trimisă patriarhilor 
orientali aflăm că era stăpânit de o puternică atracţie pentru celibat şi că nu dorise niciodată să 
se facă preot: „Când eram tânăr, mi-am dorit foarte mult să trăiesc singur 5 ." în alt loc sublima 
dorinţa lui juvenilă spunând că nu a vrut niciodată să fie amestecat în treburile lumeşti, „în 
copilărie am luat hotărârea să stau departe de probleme şi de zgomot şi să mă bucur de 
plăcerile paşnice ale vieţii retrase 6 ." 

Suntem informaţi că în decursul secolului al IX-lea apăruse un conflict foarte puternic 
între cercurile platonice şi cele aristotelice din Bizanţ. Acest lucru este o dovadă a agitaţiei 
spirituale din acea vreme. Despre acest conflict între cercurile intelectuale din Imperiul 
Răsăritean ne informează Gheorghe Hamartolos, care, întrucât aparţinea grupului platonic, 
afirma că Aristotel a fost un om obraznic şi zăpăcit etc 7 . Astfel de expresii ne permit să 
înţelegem cât de acut era acel conflict. Fotie aparţinea grupării aristotelice 8 . Cu toate acestea, 
după cum remarcă istoricul grec Paparregopoulos, „din când în când Fotie era iluminat de 
strălucirea ideologiei platonice 9 ." 



1 G. Ostrogorski, History ofthe Byzantine State, New Brunswick, New Jersey, 1957. 

2 K. Paparregopoulos, Historia tou Hellenikou Ethnous („Istoria poporului grec"), Atena, voi. 3, 1932, p. 285; K. 
Krumbacher, op. cit., p. 224. 

3 Paflagonia - regiune în Anatolia antică situată pe malul Mării Negre şi mărginită la vest de Bitinia, la est de 
Pont şi la sud de Galatia - n. tr. 

4 Migne, PG, voi. 105, col. 509. 
5 I. Valettas, op. cit, p. 145. 

6 Migne, PG, voi. 102, col. 585B. 

7 Migne, PG, voi. 110, col. 128CD-129A. 

8 K. Krumbacher, op. cit., p. 224. 

9 K. Paparregopoulos, op. cit., p. 285. 

CAPITOLUL III 

Primele roade ale educaţiei 

lânărul Fotie era lumina timpului său, şi nu se putea ca făclia lui să rămână 
îngrădită sau ascunsă. Trebuia să o aşeze în sfeşnic pentru a lumina peste 
ceilalţi, înainte de a-şi dovedi erudiţia filologică, filosofică şi teologică în 
Biserică, el a strălucit în politică. Astfel, în timpul domniei lui Mihail al IlI-lea, i s-au oferit 
posturi la curte, cărora le-a făcut cinste. Aceste funcţii au fost de protospatharios, adică ofiţer 
al gărzii imperiale, deprotoasecretes, adică funcţionar diplomatic, şi de senator 1 , în anul 855, 
când era deja un politician imperial priceput şi inteligent, Fotie a fost trimis de conducere ca 
ambasador la arabi, în Bagdad 2 . Toate aceste demnităţi nu l-au mulţumit însă. „Am fost 
obligat să primesc demnităţi politice şi responsabilităţi laice pe care împăratul mi le-a impus 
împotriva voinţei mele 3 ." Când a reuşit să se retragă şi să găsească timp pentru a studia şi a 
discuta cu cei care se aflau în căutarea adevărului, a simţit o nespusă bucurie. Mai târziu, când 
va deveni „un simbol al controversei 4 ", cu câtă nostalgie îşi va aminti viaţa paşnică şi liniştită, 
de studiu şi discuţii savante cu prietenii săi cuLtivaţi... 

In vremea lui Fotie, dinastia amoriană (820-867) progresistă, care guverna Imperiul 
Bizantin, a luat câteva măsuri pentru promovarea învăţământului superior. Astfel, în timpul 
domniei lui Mihail al IlI-lea, experimentatul politician progresist Bardas s-a decis să 
reorganizeze şcoala superioară imperială din Constantinopol 5 . Palatul Magnaura a fost ales ca 
loc potrivit pentru această şcoală. După relatările istoricului Vasiliev: 

„Programul de studiu consta în şapte arte principale, introduse încă din vremurile 
păgâne şi adoptate mai târziu de şcolile bizantine şi vest-europene. Ele sunt numite de obicei 
«cele şapte arte liberale» (septem artes generales) şi sunt împărţite în două grupe: trivium, 
adică gramatica, retorica şi dialectica, şi quadrivium, adică aritmetica, geometria, astronomia 
şi muzica, în această şcoală se studiau de asemenea filosofia şi autorii clasici ai antichităţii ." 

Pentru a atrage aici mai mulţi studenţi şi pentru a face din educaţie un bun comun atât 
pentru cei bogaţi, cât şi pentru cei săraci, abilul Bardas a scutit toţi studenţii de orice povară 
bănească. Toate necesităţile financiare ale şcolii, ca şi plata salariului profesorilor, au fost 
asumate de conducere, în timpul lui Bardas şi mai târziu, când administrarea a fost preluată de 
puternica dinastie macedoneană (867-1056), această instituţie de învăţământ superior a 
devenit centrul, inima intelectuală a imperiului. Orice produs deosebit şi grandios al spiritului 
apărut în această perioadă în Răsărit a fost creaţia celebrei şcoli 7 . Cu ani în urmă, Fotie fusese 
numit deja profesor de filosofie la această şcoală de ministrul împărătesei Teodora, Teoctist 8 . 
Acum, în vremea reorganizării învăţământului şi a luptei împotriva inculturii, Fotie nu putea 
rămâne deoparte. Şi, după cum remarcă Vasiliev, în acest moment Fotie: 

„a devenit principala forţă în mişcarea intelectuală şi literară din a doua jumătate a 
secolului al IX-lea. Dăruit cu o puternică dragoste pentru cunoaştere şi excelent educat, el şi-a 



1 Romily Jenkins, Byzantium, New York, 1966, p. 169; Enno Franzius, History of the Byzatine Empire, New 
York, 1967; K. Paparregopoulos, op. cit, p. 286. 

2 F. Dvornik, „Photius", în New Catholic Encyclopedia, Washington D.C., voi. 1 1, col. 326. 
3 1. Valettas, op. cit., p. 145. 

4 Luca 2, 34. 

5 G. Ostrogorski, op. cit, p. 198. 

6 A. A. Vasiliev, History of the Byzantine Empire, Madison, 1952, p. 296; cf. F. Fuch, Die hohern Schulen von 
Konstantinopel in Mittelalter, Leipzig şi Berlin, 1926, p. 18. 

7 A. A. Vasiliev, op. cit., p. 196. 

8 F. Dvornik, op. cit., p. 326. 

dedicat mai târziu întreaga atenţie şi energie instruirii altora. Educaţia lui fiind multilaterală, 
avea cunoştinţe vaste nu numai în domeniul teologiei, dar şi în cel al gramaticii, filosofiei, 
ştiinţelor naturale, dreptului şi medicinei. A adunat în jurul său un grup de oameni care se 
străduiau să-şi îmbogăţească cunoştinţele 1 ." 

Informaţii despre activitatea profesională a lui Fotie aflăm de la Fotie însuşi, care scria 
că s-a alăturat „celor care se străduiau să se instruiască în ştiinţele matematice şi celor care 
încercau să cerceteze adevărul prin metode raţionale, celor care încercau să conducă mintea 
spre evlavie prin Cuvântul dumnezeiesc... Aceasta era atmosfera la mine acasă" 2 . Ca rod al 
colaborării cu acel cerc ştiinţific de prieteni a apărut lucrarea lui de început, Bibliotheke 3 sau 
Myriobiblos 4 . împreună cu studenţii săi, Fotie a analizat şi a evaluat fiecare tip de operă 
literară. Din această lucrare gigantică aflăm despre interesele ştiinţifice ale lui Fotie şi ale 
studenţilor săi. Astfel, în Bibliotheke se găsesc multe opere aparţinând lumii păgâne şi celei 
creştine; acestea sunt analizate critic, iar conţinutul lor se păstrează sub formă de rezumat. 
Importanţa lucrării este extrem de mare, întrucât ea conţine informaţii valoroase despre 
numeroase opere ale antichităţii pierdute, din nefericire, între timp 5 . Dispariţia atâtor opere 
literare, păstrate în lucrarea lui Fotie numai sub formă de rezumat, se poate datora în mare 
măsură faptului că pentru transcrierea manuscriselor a început să se folosească în acel timp 
noua scriere cursivă, cunoscută sub numele de minuscula cu formă îngrijită 6 , în timp ce mai 
vechea formă uncială a literelor mari, cunoscută ca scrierea cu majusculă, a fost treptat 
abandonată, şi, împreună cu ea, multe din manuscrisele mai vechi 7 . 

O altă lucrare scrisă de tânărul Fotie este lexiconul Lexeon Synagoge, Fotie dorea să 
ofere o lucrare care să răspundă nevoii acute de dicţionare. 

Această operă a devenit un ajutor excepţional pentru tinerii lui studenţi. Poate că 
lexiconul a fost scris chiar de studenţi, sub îndrumarea lui Fotie 8 . 

Celebritatea lui Fotie ca mare profesor şi îndrumător intelectual nu era limitată numai 
la statul bizantin. Aflăm de la Nicolae Misticul, unul dintre studenţii săi, mai târziu patriarh al 
Constantinopolului, că faima şi sfera de influenţă a lui Fotie se întindeau până în lumea 
islamică, într-o epistolă trimisă de Nicolae fiului şi succesorului emirului din Creta, el descrie 
prietenia dintre Fotie şi bătrânul emir spunând că Fotie „cunoştea bine că, deşi religiile 
diferite constituie un obstacol, înţelepciunea, blândeţea şi celelalte calităţi care împodobesc şi 
înnobilează firea umană atrag afecţiunea celor care iubesc lucrurile cinstite; prin urmare, în 
ciuda credinţelor diferite, el îl iubea pe tatăl tău, care era înzestrat cu aceste calităţi" 9 . 

Inima şi mintea lui Fotie erau atât de largi şi de cuprinzătoare, încât nu numai prietenii 
şi duşmanii de aceeaşi religie, dar chiar şi necreştinii găseau la el prietenie şi înţelegere. 



1 A. A. Vasiliev, op. cit., p. 296. 

2 Migne, PG, voi. 102, col. 597C. 
Biblioteca - n.tr. 



4 Migne, PG, voi. 103, col. 41 -1588, şi voi. 104, col. 9-356. 

5 A. A. Vasiliev, op. cit., p. 29 ş.u.; K. Krumbacher, op. cit., p. 225 ş.u. 

6 Minuscula carolingiană - n.tr. 

7 N. Tomadakes, „Photios" în Threskeutike kai Ethike Enkyklopaideia („Enciclopedie de religie şi morală"), voi. 
12, col. 23. 

8 K. Krumbacher, op. cit., p. 227 ş.u. 

9 Migne, PG, voi. 111, col. 37; A. A. Vasiliev, op. cit., p. 297, şi B. Bury, A History of the Eastern Roman 
Empire, Londra, 1912, voi. 3, p. 439. 



Fotie şi schisma dintre Răsărit şi Apus 

CAPITOLUL IV 

Contextul ecleziastic şi politic 
din vremea lui Fotie 

Evenimente neaşteptate au venit să tulbure exemplara şi mult îndrăgita activitate 
profesională a lui Fotie. Chiar personalitatea lui Fotie, general recunoscută, 
iubită şi deosebit de respectată, a devenit centrul disputei. 

După moartea lui Teofil (842), tronul imperial a revenit fiului său în vârstă de şase ani, 
Mihail al III-lea (847-867). Mama lui, Teodora, a condus statul până când Mihail a împlinit 
vârsta potrivită. După moartea lui Teofil, gruparea iconoclastă şi-a pierdut influenţa, pentru 
simplul motiv că Teodora a urmat politica cinstirii icoanelor. Colaboratorii apropiaţi ai 
Teodorei erau fraţii ei Bardas şi Petronas, unchiul Sergios Nicetiates şi, cel mai important şi 
mai vrednic de încredere dintre toţi, Teoctist, care deţinea înaltul rang de logothete al tronului. 
Deşi toţi colaboratorii Teodorei proveneau din răsărit (Paflagonia), ei au urmat o politică 
diferită de a predecesorilor. Au cinstit icoanele 1 . 

Prima îndatorire a stăpânirii era soluţionarea problemelor Bisericii - restabilirea păcii 
în stat. Astfel, prin depunerea patriarhului iconoclast Ioan Grammaticos şi ridicarea în scaunul 
patriarhal a unui iconodul, Metodie, schimbarea politicii conducerii a devenit clară 2 . Apoi, 
prin convocarea unui Sfânt Sinod şi prin restaurarea icoanelor, a fost desăvârşită victoria 
grupării iconodule, care reprezenta majoritatea clerului şi a populaţiei (843). Acest eveniment 
a avut o influenţă atât de puternică asupra Bisericii şi a populaţiei, încât s-a rânduit ca de 
atunci să fie sărbătorit în fiecare an, ca biruinţă a Ortodoxiei împotriva tuturor potrivnicilor ei, 
în prima duminică din Postul Paştelui. 

In ciuda acestui fapt, adică a victoriei grupării iconodulilor, pacea dorită nu s-a coborât 
în Biserică şi în stat în vremurile ce au urmat. După câţiva ani, Teoctist, cea mai importantă 
personalitate a imperiului, a fost demis prin intrigile lui Bardas. Puterea economică a statului, 
renaşterea spirituală care adusese linişte Bisericii şi statului se datorau în foarte mare măsură 
acestei puternice şi sensibile personalităţi politice. Colaborarea dintre Teodora, Teoctist şi 
patriarhul Metodic, care a dat atâtea roade pe toate planurile, era distrusă acum de Bardas 3 . 
In Biserică, şi mai ales în grupările monastice, se crease o atmosferă de nemulţumire faţă de 
guvernarea Teodorei, în ciuda victoriei grupării iconodulilor. Această atmosferă s-a dezvoltat 
probabil din cauza repulsiei multor călugări, a aşa-nu-miţilor „zeloţi", faţă de renaşterea 
culturii profane şi faţă de politica liberală tolerantă a conducerii cu privire la iconoclaşti, care 
nu erau persecutaţi. Din această pricină, patriarhul Metodic îi excomunicase pe călugării din 
mănăstirea Stu-dion, deşi era adept al cinstirii imaginilor sfinte. După moartea lui Metodie, în 
iunie 847, Teodora 1-a ajutat pe Ignatie să urce pe scaunul patriarhal. Noul patriarh era un 
apropiat al grupărilor monahale. Ignatie, care avea să fie cel mai mare adversar al lui Fotie, 
provenea şi el dintr-o familie aristocrată. Era fiul împăratului precedent, Mihail Rangabe, şi al 
Procopiei, fiică a împăratului Nichifor I. După demiterea tatălui său, Ignatie a fost castrat 
împotriva voinţei lui, devenind călugăr. Era un om foarte evlavios, un călugăr cu viaţă strictă 
şi cu o fire puternică. Ca monah, îi iubea, fără îndoială, pe monahi, fiind la rându-i, iubit de 
aceştia. Din moment ce călugării erau vigilenţii apărători ai tradiţiei, pretinzând să dirijeze 
toate acţiunile patriarhilor, respingând orice „iconomie", Ignatie a urmat şi el această linie. A 
respectat tradiţia şi nu a vrut să se abată câtuşi de puţin de la canoanele Bisericii 4 . Evident, 
ocuparea scaunului patriarhal de către un astfel de om nu a mulţumit gruparea liberală, dar 



1 G. Ostrogorski, op. cit., p. 195. 

2 Ibid.; K. Paparregopoulos, op. cit., p. 278 ş.u.; G. Beck, op. cit., p. 175 

3 G. Ostrogorski, op. cit., p. 195-196. 

4 Romily Jenkins, op. cit., p. 169; K. Paparregopoulos, op. cit., p. 281 

mai ales pe fratele Teodorei, Bardas. El îl eliminase din administraţie pe Teoctist, politicianul 
capabil. Nu putea împiedica însă acest lucru (numirea lui Ignatie - n.tr.), din cauza Teodorei, 
care îl sprijinea pe Ignatie. Ruptura dintre conducere şi Ignatie a venit repede. Din anul 855 
Bardas a devenit cel mai apropiat colaborator al Teodorei, în 857 el a ajuns principalul 
reglementator al treburilor politice. Din pricina uneltirilor lui, Teodora a fost silită să renunţe 
la tron. Ea i-a lăsat tronul fiului Mihail (842-867), care i-a încredinţat totul unchiului său, 
Bardas. Teodora şi fiicele ei au fost închise într-o mănăstire şi Bardas a încercat să-1 
determine pe patriarhul Ignatie să le tundă în monahism. Pentru că asemenea acţiune era 
împotriva canoanelor Bisericii, Ignatie a refuzat să o ducă la îndeplinire. Aceasta a fost prima 
ruptură oficială dintre Ignatie şi Bardas. Printre oameni circulau de asemenea zvonuri că 
Bardas nu ducea o viaţă morală, întrucât locuia împreună cu văduva fiului său. Ignatie a dat 
crezare acestor zvonuri şi, când Bardas a venit la Biserică să primească Sfânta împărtăşanie, 
Ignatie a refuzat să i-o acorde. Purtarea patriarhului 1-a iritat teribil pe Bardas, care, în 
consecinţă, a hotărât depunerea lui Ignatie 1 . 

In acest timp, în Constantinopol trăia un episcop pe nume Grigorie Asbestas, refugiat 
din Siracuza. Prin activitatea lui, prin talentul oratoric şi dorinţa de renaştere spirituală, 
aproape că a devenit conducătorul grupării liberale şi progresiste din Constantinopol. După 
moartea lui Metodie (847), fusese propus pentru scaunul patriarhal; se aştepta numirea lui. Se 
spune că din cauza intervenţiei Teodorei a fost preferat Ignatie. Purtarea lui Grigorie faţă de 
Ignatie a fost exemplară. Deşi nu fusese înscăunat ca patriarh, el a dorit să participe la fericitul 
eveniment al hirotonirii lui Ignatie. Totuşi, Ignatie nu a primit să oficieze Sf Liturghie 
împreună cu el. Plin de indignare, Grigorie a aruncat la pământ lumânarea pe care o avea în 
mână şi, ieşind afară din biserică, a spus că Biserica a dobândit în persoana lui Ignatie un lup, 
nu un păstor spiritual. Motivul gestului lui Ignatie era următorul: pe când se afla în Siracuza, 
Grigorie încălcase canoanele, întrucât hirotonise un cleric ce aparţinea Bisericii de 
Constantinopol ca episcop în Sicilia, fără a avea permisiunea Bisericii Constantinopolului. în 
perioada 848-854 Ignatie a convocat un sinod şi 1-a excomunicat pe Grigorie. Hotărârea a fost 
confirmată de guvernul Teodorei. Prin acest eveniment s-a accentuat opoziţia lui Ignatie. în 
plus, ura „zeloţilor" faţă de Grigorie şi de prietenii lui liberali crescuse 2 . 

Fotie nu a luat parte la nici unul dintre aceste evenimente. Cu siguranţă, faptele 
imorale ale lui Bardas pentru a acapara toată puterea în propriile mâini, ca şi acţiunile forţate 
şi iresponsabile ale patriarhului Ignatie îi erau familiare şi, desigur, trebuie să-i fi stârnit 
amărăciune. A rămas însă neutru. A păstrat tăcerea studiind, predând şi scriind. Din cauza 
acestor împrejurări, dar mai ales din cauza inflexibilităţii şi a severităţii lui Ignatie şi a 
absolutismului lui Bardas, s-a creat o situaţie în care cooperarea dintre Biserică şi stat a 
devenit imposibilă 3 . Din ordinul lui Bardas, Ignatie a fost arestat şi exilat pe Insula 
Terebinthos (octombrie 858). Fusese acuzat de trădare. Totuşi, conform canoanelor Bisericii, 
acest act al lui Bardas nu era valabil, pentru că Ignatie nu fusese condamnat de un sinod. Prin 
urmare, el a fost considerat în continuare patriarhul legitim. Bardas nu a scăpat astfel de 
dificultăţi. După depunerea lui Ignatie, situaţia din Constantinopol a devenit foarte neclară. 
Conform istoricului George Beck, e posibil ca lucrurile să se fi petrecut după cum urmează: 

„Ignatie era dispus să demisioneze cu anumite condiţii. El a declarat că era de acord cu o nouă 
numire, cu condiţia ca patriarhul ales să promită că va recunoaşte legitimitatea lui Ignatie ca patriarh, 
că va păstra comuniunea cu el şi va respecta măsurile luate de el ca patriarh. Cu alte cuvinte, era 
pregătit să recunoască un succesor care aparţinea mai mult sau mai puţin deschis grupării monahale. 
Căutarea unui candidat nu era o problemă simplă, dar în cele din urmă s-a ajuns la un compromis şi 
decizia a căzut asupra lui Fotie 4 ." 



1 G. Beck, op. cit., p. 175-176; B. Stephanides, Ekklesiastike Historia („Istoria Bisericii"), Atena, 1948, p. 318 
ş.u. 

2 F. Dvornik, The Photian Schism, Cambridge, 1948, p. 18 ş.u.; B. Stephanides, op. cit., p.320. 

3 G. Ostrogorski, op. cit., p. 199. 

4 G. Beck, op. cit, p. 200. 

Fotie şi schisma dintre Răsărit şi Apus 

CAPITOLUL V 

Numirea 
în scaunul patriarhal al Constantinopolului 

ndiferent cum s-au desfăşurat lucrurile, rămâne cert faptul că Bardas a făcut un 
mare rău Bisericii prin depunerea lui Ignatie. Astfel, din cauza marii nedreptăţi 
.comise asupra lui, a onestităţii caracterului şi a puterii lui Ignatie, venirea la putere 
a unei asemenea personalităţi făcea foarte dificilă reconcilierea părţilor în conflict şi 
înlăturarea crizei iminente. Abilul Bardas a găsit însă soluţia. Şi a găsit o asemenea soluţie, 
încât binele a provenit din răul pe care îl săvârşise. El le-a recomandat episcopilor pe 
profesorul Fotie. Privirile tuturor s-au întors atunci asupra eruditului Fotie, care rămăsese 
neutru în timpul evenimentelor petrecute. Cu siguranţă, numai Fotie putea să calmeze spiritele 
şi să aducă pacea. Martiriul din trecutul familiei, legătura cu patriarhul Tarasie, cel ce 
prezidase al VH-lea Sinod Ecumenic, înrudirea cu împărăteasa Teodora, care fusese înlăturată 
de la putere, funcţia deţinută la palat şi încredinţată nu de Bardas, ci de ministrul depus 
Teoctist, precum şi faima lui de om virtuos şi înţelept au reprezentat motivaţia pentru care 
duşmanii lui Bardas, episcopii ignatieni, au fost de acord cu alegerea lui Fotie. Astfel, în 
sinodul întrunit a triumfat acordul aproape unanim: toţi s-au decis să îl aleagă pe Fotie. Chiar 
cei mai fideli cinci prieteni ai lui Ignatie, după anumite garanţii oferite de Fotie cu privire la 
Ignatie, au recunoscut alegerea lui Fotie şi l-au acceptat ca patriarh legitim 1 . 

Până în acest moment, Fotie nu se gândise niciodată să-şi părăsească studiile şi 
celelalte îndatoriri pentru a intra în cler. în prima scrisoare trimisă papei Nicolae I, scria, 
printre altele, cele ce urmează: 

„Nu am fost niciodată atât de îndrăzneţ încât să aspir la demnitatea preoţească... Dar 
m-am trezit atacat din toate părţile de cler şi de adunarea episcopilor şi a mitropoliţilor şi mai 
ales de împărat, care, lucrând în înţelegere cu adunarea, nu mi-a lăsat nici un răgaz. Adunarea 
clericilor era mare şi rugăminţile mele nu au putut fi auzite de mulţi dintre ei. Cei care le-au 
auzit nu le-au luat în seamă; nu aveau decât un singur scop, luaseră o hotărâre fermă - aceea de 
a-mi impune să fiu episcop împotriva voinţei mele... Fiindu-mi luată şansa de a-mi exprima 
rugămintea, am izbucnit în lacrimi, întristarea care părea un nor în sufletul meu şi care mă 
umplea de nelinişte şi întuneric a izbucnit dintr-o dată într-un torent de lacrimi ce se revărsau 
din ochii mei... Cei care mi-au bruscat astfel simţirea nu mi -au dat pace până nu au obţinut 
ceea ce au dorit, împotriva voinţei mele..." 2 

în celebra sa a doua scrisoare către Nicolae, nota de asemenea: 

„împotriva voinţei noastre am fost puşi sub acest jug. De aceea, aveţi mai degrabă 
milă faţă de noi decât să ne certaţi. Am fost forţaţi... am fost reţinuţi în pofida voii noastre, am 
fost supravegheaţi îndeaproape, înconjuraţi cu is-cozi, ca răufăcătorii. Am primit voturi 
împotriva voinţei noastre, am fost făcuţi episcopi în ciuda lacrimilor noastre, a protestelor, a 
simţămintelor, a deznădejdii noastre. Toţi o ştiu; fiindcă aceste lucruri nu s-au făcut în taină, 
iar violenţa extremă la care am fost supuşi a fost publică încât este cunoscută tuturor... Am 



F. Dvornik, op. cit., p. 48: „După ce am analizat toate relatările importante despre atitudinea lui Ignatie după 
începerea detenţiei sale, putem concluziona în deplină siguranţă că Ignatie nu a fost depus cu forţa, ci a abdicat 
pentru a preveni complicaţii mai grave. Este adevărat, abdicarea a avut loc la solicitarea noului regim, dar a fost 
recunoscută ca valabilă şi canonică de toţi membrii înaltului cler adunaţi la Constantinopol, inclusiv de cei mai 
fideli susţinători ai lui Ignatie. însuşi Ignatie le-a cerut adepţilor lui să accepte situaţia şi să treacă la alegerea 
noului patriarh." De asemenea, la p. 53: „O astfel de încheiere s-a datorat înţelepciunii lui Ignatie de a demisiona 
şi de a-şi sacrifica în acest fel interesele personale intereselor Bisericii şi spiritului conciliant al noului patriarh şi 
disponibilităţii acestuia de a face concesii." 
2 Migne, PG, voi. 102, col. 585 ş.u. 

pierdut o viaţă dulce şi liniştită. Am pierdut gloria... Am pierdut preţiosul timp liber, legăturile 
atât de curate şi de încântătoare cu prietenii, acele legături din care supărarea, prefăcătoria şi 
învinuirile erau excluse. Atunci nimeni nu mă ura; şi... eu nu am acuzat şi nu am urât pe 
nimeni, nici acasă, nici în străinătate. Nu am făcut niciodată pe nimeni să sufere astfel încât să 
culeg insulte din pricina aceasta, în afară de acele situaţii primejdioase în care am ajuns pentru 
cauza religioasă. Şi nimeni nu m-a ofensat atât de grav încât să mă determine să îl insult. Toţi 
erau buni cu mine." 1 

Din cele spuse de Fotie se poate trage concluzia că alegerea lui a devenit inevitabilă în 
împrejurările date, că a fost forţat de conducere şi de episcopi să primească demnitatea de 
patriarh; în cele din urmă, a dat ascultare rugăminţilor clerului, ale populaţiei şi conducerii, 
acceptând să fie hirotonit 2 . Faptul că era mirean nu constituia un obstacol în Biserica 
Răsăriteană. Exemplul patriarhilor Nectarie (381-397), Pavel (686-693), Tarasie (784-806) şi 
Nichifor (806-815) etc, care, fiind mireni, au primit cea mai înaltă demnitate episcopală, era 
viu în memoria Bisericii 3 . Astfel, în şase zile Fotie a primit toate învestiturile bisericeşti. Pe 
20 decembrie, în anul 857, a devenit monah; ziua următoare citeţ; următoarea ipodiacon şi 
deci diacon; apoi preot, iar în ziua de Crăciun a fost hirotonit episcop. Fotie a fost hirotonit 
episcop de Grigorie Asbestas (despre care am vorbit mai înainte) şi de doi episcopi ignatieni 4 . 
Despre ceea ce a simţit înaintea şi în timpul hirotonirii, Fotie spune următoarele: 

„Niciodată nu am aspirat la acest rang. Cei mai mulţi dintre fraţii noştri de acum şi 
dintre confraţii clerici, dacă nu toţi, ştiu asta bine... Cu multe lacrimi şi mereu amânând am 
ajuns în această treaptă episcopală, şi asta pentru că, pe de o parte, suveranul din vremea aceea 
şi miniştrii lui, iar pe de alta, episcopii şi preoţii mi-au înfăţişat necesitatea necruţătoare, în 
timp ce eu nu înţelegeam lucrurile care se petreceau. Aşadar, printr-un vot obişnuit şi prin 
decizii scrise tipice, care întăreau hotărârea imperială şi aprobau cererea, m-au predat gardei 
ce mă supraveghease. Iar apoi, din acel loc, împotriva voinţei mele m-au ridicat la această 
treaptă." 5 

O dată cu ridicarea lui Fotie la rangul de episcop al Constantinopolului a început o 
nouă perioadă nu numai pentru Biserica Răsăriteană, dar şi pentru viitorul creştinismului în 
general. „Pentru Biserică", spune istoricul Ostrogorski, „acest eveniment a marcat începutul 
unei perioade de prefaceri, poate cea mai frământată din istoria Bisericii Bizantine. Fotie era 
cel mai distins gânditor, cel mai eminent politician şi cel mai abil diplomat care a deţinut 
vreodată demnitatea de patriarh al Constantinopolului." 6 

într-adevăr, în timpul episcopatului lui Fotie, Biserica a fost preaslăvită, dar şi 
tulburată de câteva conflicte. Pe acestea cu siguranţă nu le-a provocat Fotie însuşi, după cum 
vom vedea în capitolul următor. 



1 Ibid., col. 593 ş.u. 

2 F. Dvornik, op. cit., p. 50: „Sinodul a prezentat un candidat neutru, pe protoasecretes Fotie, chiar omul pe care 
împăratul şi Bardas îl aveau în minte de la început. Alegerea, în afara faptului că îi producea conducerii o 
anumită satisfacţie, a atras de partea ei toţi episcopii prezenţi, cu excepţia a cinci. Mitrofan şi, fără îndoială, 
Stelian au fost cei mai refractari. De ce majoritatea episcopilor ignatieni s-au alăturat lui Fotie? In primul rând 
pentru că era un om nou, şi cu toate că era simpatizant al grupării moderate, evident nu se număra printre 
membrii ei cei mai devotaţi. Ortodoxia lui nu putea fi pusă la îndoială din moment ce fusese persecutat de 
iconoclaşti; în plus, se înrudea cu Teodora." 

3 B. Stephanides, op. cit., p. 319. 

4 Ibid., p. 320; F. Dvornik, op. cit., p. 52: „Faptul că episcopii din grupul ignatian au luat parte la hirotonirea lui 
Fotie este în general omis de ignatieni." Cf. G. Kremos, Historia tou Schismatos ton dyo Ekklesion, Hellenikes 
kai Romaikes („Istoria schismei dintre cele două Biserici, Greacă şi Romană"), Atena, 1905, voi. 2, p. 148 ş.u. 

Mansi, Sacrorum Conciliorum nova et amplissima collectio, voi. 77^4, col. 421. 
6 G. Ostrogorski, op. cit., p. 199. 

12 



Fotie şi schisma dintre Răsărit şi Apus 

CAPITOLUL VI 

Primul episcopat 

Rana pe care insolentul Bardas a deschis-o în trupul Bisericii nu s-a vindecat 
uşor. în ciuda alegerii celui mai bun om din Bizanţ, Fotie, în scaunul episcopal 
al capitalei, în ciuda liniştii aparente, criza nu trecuse. Ignatie observa 
evenimentele în tăcere. Când adepţii lui, episcopi şi călugări, au cerut ca patriarhul nou numit 
să nu-şi exprime părerile proprii, ci să fie doar un organ executiv al episcopului depus Ignatie 1 
şi al lor, şi când au văzut reacţia venită mai ales de la palat, s-au răzgândit. La două luni după 
hirotonirea lui Fotie, episcopii ignatieni extremişti s-au adunat în biserica Sf. Irina. L-au 
proclamat ca patriarh legitim pe Ignatie şi au renunţat la supunerea faţă de Fotie, privându-1 
de dreptul de a sluji ca episcop (859) 2 . Situaţia era extrem de gravă. Deşi în trecut mulţi 
episcopi distinşi şi personalităţi importante din Constantinopol îi ceruseră lui Ignatie să-şi îna- 
inteze demisia pentru ca dificila problemă canonică a alegerii lui Fotie să poată fi rezolvată, 
Ignatie a refuzat categoric. Sunt numeroşi specialişti care acceptă ipoteza că Ignatie a 
demisionat 3 , dar mulţi alţii au păreri diferite 4 , în orice caz, problema dificil de explicat pentru 
specialişti este schimbarea bruscă a episcopilor ignatieni. Profesorul Dvornik este de părere că 
„motivul acestei acţiuni îl putea constitui interpretarea diferită a caracterului garanţiilor date 
de Fotie celor cinci conducători ai grupului ignatian" 5 . Cu siguranţă, toate aceste evenimente 
îi erau cunoscute lui Ignatie şi aveau aprobarea lui. Ignatie nu putea îngădui nedreptatea care i 
se făcuse. Nu avea puterea spirituală pentru a urma exemplul Sf. Ioan Gură de Aur. Astfel, 
prin modul lui de a acţiona, a contribuit la deteriorarea situaţiei. Când s-a văzut în faţa unei 
asemenea revolte a episcopilor ignatieni, Fotie a fost nevoit să ia măsurile necesare. Acum 
putem găsi justificarea reacţiilor lui Fotie şi refuzul lui de a accepta rangul de patriarh. El 
prevăzuse evenimentele viitoare, de aceea respinsese insistent numirea. Din acest moment 
viaţa lui Fotie va fi o nesfârşită luptă. El a convocat un sinod care s-a întrunit mai întâi în 
biserica Sfinţii Apostoli (859) 6 iar apoi în biserica palatului Vlaherne. La cererea lui Bardas şi 
pentru a pune capăt problemei privind demisia lui Ignatie, sinodul a hotărât că numirea lui 
Ignatie nu era legală, întrucât nu fusese ales de un sinod, ci numit de împărăteasa Teodora. 
Prin urmare, întregul episcopat al lui Ignatie era ilegal. Bineînţeles, episcopii ignatieni, 
călugării şi populaţia aflată sub influenţa călugărilor au protestat împotriva sinodului fotian. în 
acel moment Bardas şi-a scos la iveală toată furia faţă de protestatari 7 . Fotie a protestat în mod 
repetat împotriva cruzimii lui Bardas faţă de cler şi de populaţie. A întâlnit însă ostilitate în 
ambele părţi. Lui Bardas îi reuşise deja ceea ce voia să realizeze, şi anume să îndrepte ura 
ignatienilor împotriva altei persoane. Astfel, împinşi de situaţia şi de atmosfera creată, 
ignatienii nu luptau împotriva lui Bardas, ci împotriva Bisericii însăşi. Plin de indignare faţă 
de violenţa lui Bardas, şi luând decizia de a părăsi scaunul episcopal dacă situaţia avea să se 
menţină aceeaşi, Fotie i-a scris în acel moment lui Bardas: 

„Am ştiut foarte bine, chiar înainte de experienţa episcopatului, că nu sunt vrednic de 
demnitatea episcopală sau de munca pastorală. De aceea eram neliniştit, căci m-au silit şi m-au adus cu 
forţa la această treaptă arhierească. De m-ar fi răpit moartea înainte de a fi fost ales... Eram mâhnit 



1 K. Paparregopoulos, op. cit., p. 291 ş.u. 
2 G. Beck, op. cit., p. 177. 

3 Vezi nota 1 de la capitolul V. 

4 J. Hergenrother, Photius, 1867, voi. 1, p. 400 ş.u. 

5 F. Dvornik, op. cit., p. 327. 

G. Beck, op, cit., p. 177; V. Grummel, Les Regestes des actes du patriarcat de Constantinople, Rase. 1-3, 
Kadikoy, 1932-47, nr. 459. 
7 B. Stephanides, op. cit., p. 320; K. Paparregopoulos, op. cit., p. 292. 

amarnic din această pricină. Am plâns... Eram indignat, am făcut orice în afară de a mă învoi cu ei, cei 
care m-au ales şi m-au forţat; şi i-am implorat să ia de la mine această cupă plină cu multe şi felurite 
griji şi ispite. Acum, după aceste întâmplări, chiar cele petrecute mă învaţă şi îmi mustră nevrednicia. 
Şi frică nu am pentru ceea ce s-a petrecut deja; şi suspin, şi sunt uluit de cele ce au venit deja asupra 
mea. Pentru că atunci când văd preoţi, oricine ar fi ei, suferind cu toţii laolaltă pentru o greşeală, fiind 
bătuţi, confiscându-li-se averea şi pătimind umilinţe, smulgându-li-se limba (Izbăveşte -ne, o, Doamne, 
de păcatele noastre!), cum aş putea să nu-i numesc mai fericiţi decât mine pe cei care au murit? Cum 
aş putea să nu văd în povara pe care au pus-o asupra mea o mustrare pentru păcatele mele?" 

Şi după ce protestează împotriva altor violenţe săvârşite de Bardas, Fotie îşi încheie 
scrisoarea: 

„Aceste lucruri vi le -am scris cu lacrimi însângerate, în ce vă priveşte, aceasta este, 
aşadar, ultima scrisoare pe care o veţi primi de la mine. Scriu aceste lucruri avându-L martor 
pe Dumnezeu. Dacă în ciuda rugăminţilor mele aveţi intenţia de a mă ignora..., nici nu o să vă 
mai scriu, nici nu o să vă mai împovărez; voi renunţa la episcopie şi voi plânge pentru păcatele 
mele." 1 

Aceste rânduri ale lui Fotie ne permit să apreciem just evlavia sa faţă de Dumnezeu, 
blândeţea inimii mişcate de suferinţa duşmanilor, dar şi altruismul care 1-a făcut să-şi pună 
viaţa în pericol înfruntându-1 pe iritabilul, atotputernicul şi crudul Bardas. După protestul lui 
Fotie persecuţiile nu au încetat cu totul, dar prin acţiunile sale au fost cel puţin îmblânzite. La 
cererea lui Fotie, i s-a permis lui Ignatie, care fusese mutat din Insula Terebinthos în Insula 
Mitilene, să se întoarcă la Constantinopol, iar averea i-a fost înapoiată, încă o dată s-au făcut 
eforturi pentru a-1 convinge să-1 recunoască pe Fotie ca succesorul lui legitim, dar a fost în 
zadar. Ignatie nu s-a lăsat convins. Problema cerea deci o rezolvare mai complexă şi mai 
eficientă. 

Conducerea împreună cu Fotie au decis aşadar convocarea unui nou sinod, pentru ca 
recunoaşterea lui Fotie să poată ieşi triumfătoare şi, astfel, să-şi poată exercita fără piedici 
slujirea episcopală. Pentru ca hotărârile sinodului să aibă mai multă valoare s-a hotărât 
invitarea patriarhilor răsăriteni (din Alexandria, Antiohia şi Ierusalim) şi a patriarhului 
Apusului, papa Nicolae I 2 , în scrisoarea de instalare adresată patriarhilor răsăriteni şi papei, 
Fotie relata evenimentele care au avut loc la Constantinopol şi accentua mai ales faptul că a 
acceptat să fie ales şi ridicat la rangul de patriarh sub mari presiuni 3 . Din cauza conflictelor 
din Constantinopol, Fotie nu i-a putut trimie o astfel de scrisoare papei Nicolae I mai înainte 
de anul 860. în acelaşi timp, se urmărea indirect participarea unor reprezentanţi ai Bisericii 
Apusene la sinodul convocat la Constantinopol. Acest sinod trebuia să rezolve problemele cu 
privire la Fotie şi la Ignatie şi să ia în discuţie, de asemenea, subiectul noii condamnări a 
iconoclasmului şi a altor erezii recente. Scrisoarea împăratului Mihail al III-lea către papă 
conţinea şi ea aceleaşi menţiuni. Nicolae I era un om ambiţios şi însetat de putere, având drept 
scop al vieţii extinderea autorităţii Bisericii Romei peste întreaga lume 4 . Istoricul romano- 
catolic contemporan cu noi, F. Dvornik, consideră că Nicolae I: 



1 Migne, PG, voi. 102, col. 624CD, 625AB. 

2 F. Dvornik, op. cit., p. 70-90. 

3 Migne, PG, voi. 102, col. 585-593. 

4 Conform lui F. Heiler, „keiner jener Papste hat den Romischen Primatsunspruch 'in so stolzer und iiberragender 
Sprach' und mit so 'formaler Volendung und Prăzision' ausgesprochen wie Nikolaus I." Astfel, „durch Nikolaus I 
wurde das romische Papstum tatsăchlich zum Weltimperium, zur 'pontifikalen Theokratie'". Nicolae „totius 
mundi imperatorem se fecit", ca şi cum ar fi fost „imperator-pontifex" şi „geistichler Imperator" şi „dominus 
orbis terarum". (Altkirchliche Autonomie und păpstlicher Zentralismus, Miinchen, 1941, p. 239, 240, 242). 
Contemporanul lui Nicolae I, Regimus, îl descrie pe papă cu următoarele cuvinte: „Post beatum Gregorium 
usque in praesens nullus in Romana urbe illi videtur aequi parandus; regimus ac tyrannis imperavit, eisque ac si 
Dominus orbis terarrum auctoritate praefuit" [1. Valettas, op. cit., p. 43; cf. I. Karmires, Dyo Byzantinoi 
Hierarchai kai to Schisma tes Romaikes Ekklesias („Doi ierarhi bizantini şi schisma Bisericii Romei"), Atena, 
1950, p. 105-106]. 

„este, fără îndoială, unul dintre cei mai importanţi papi ai Evului Mediu timpuriu, iar 
creşterea autorităţii papale în cursul secolelor următoare este legată pentru totdeauna de 
acţiunile acestui mare papă, ale cărui scrieri despre caracterul sublim al instituţiei papale au 
avut o influenţă fără precedent asupra canoniştilor şi teologilor Bisericii Apusene din Evul 
Mediu. El a reuşit să aducă toţi ierarhii apuseni sub ascultare absolută faţă de el şi a zdrobit 
toate tendinţele spre autonomie din puternica Biserică Francă." 1 

Aşadar, unei astfel de persoane i-au trimis scrisori Fotie şi împăratul Mihail al III-lea. 
Nicolae I, sprijinindu-se pe puterea pe care reuşise să o obţină în Apus 2 , a văzut aici un prilej 
favorabil, din moment ce aştepta de ceva timp să intervină în Răsărit şi să aplice şi acolo 
imperialismul lui ecleziastic. Visul său de a-şi impune voinţa în Răsărit nu era însă un lucru 
uşor. Dorinţa de a face din Biserica Răsăriteană servitoarea stăpânirii lui asupra lumii a eşuat, 
o dată ce Răsăritul nu se afla la acelaşi nivel spiritual cu lumea occidentală. Din cauza 
inculturii, Apusul se supusese de mult pretenţiilor papale. Răsăritul însă, fiind leagănul şi 
matca civilizaţiei şi a creştinismului, a respins cu mult dispreţ născocirile de ultimă oră şi 
deformările aduse creştinismului de Biserica Romei 3 , după cum vom vedea mai târziu. Astfel, 
socotind că a sosit ocazia potrivită pentru a interveni în treburile bisericeşti din Răsărit, 
Nicolae I i-a trimis la sinodul convocat la Constantinopol, ca reprezentanţi ai săi, pe episcopii 
Rodoald de Porto şi Zaharia de Anagni. Delegaţia papală avea instrucţiuni să analizeze 
problema lui Fotie. Dacă constatau că totul se desfăşurase în conformitate cu canoanele, aveau 
să îl recunoască pe Fotie ca patriarh legitim, cu condiţia ca Iliria 4 şi sudul Italiei să fie 
înapoiate Romei. Aceste regiuni aparţinuseră Romei înainte de 733, când împăratul Leon al 
III-lea Isaurul le-a trecut sub jurisdicţia Bisericii Constantinopolului. 

La sinodul de la Constantinopol (861), Fotie a fost declarat nevinovat, iar Ignatie 
condamnat. Delegaţia Romei a recunoscut legalitatea lui Fotie fără a impune condiţia lui 
Nicolae, ca Iliria şi sudul Italiei să-i fie înapoiate 5 . Să observăm că, într-o epistolă trimisă lui 
Fotie înainte de examinarea cazului, Nicolae îl numea „episcopul Constantinopolului" şi 
slăvea pe Dumnezeu pentru credinţa dreaptă a lui Fotie şi pentru onestitatea caracterului său 6 . 
Acest fapt dovedeşte că papa era interesat să obţină Iliria şi sudul Italiei şi nu să pună la 
îndoială legitimitatea lui Fotie. După încheierea lucrărilor sinodului, care poartă ciudatul 
nume de sinodul „I-II" (Prima-secunda), reprezentanţii papali Rodoald şi Zaharia s-au întors 
la Roma şi i-au făcut cunoscute lui Nicolae rezultatele sinodului 7 , în plus, un trimis al 
împăratului i-a adus lui Nicolae actele sinodului, precum şi scrisori de la împăratul Mihail al 
III-lea şi de la Fotie. Epistola lui Fotie a devenit celebră prin ideile pe care le cuprinde. Fotie 
se dovedeşte a fi un excepţional interpret al gândirii patristice vii, un arhitect al unităţii 
creştine viitoare, un distins ierarh şi un neasemuit următor al lui Hristos, un om capabil să 
găsească baze solide şi neclintite pentru fundamentarea şi promovarea creştinismului. El 
afirmă aici că la temelia unităţii creştine trebuie să stea dogmele fundamentale ale credinţei şi 
nu punctele secundare şi neesenţiale asupra cărora creştinii pot avea păreri diferite. Astfel de 
elemente, în opinia marelui patriarh Fotie, sunt acelea care au fost create de temperamentul 
diferit al fiecărei naţiuni, limbi, în general de tradiţiile diferite. Astfel, căsătoria sau celibatul 
preoţilor, obiceiul clericilor de a se bărbieri sau nu, un anumit fel sau altul de rugăciuni şi 
posturi etc, toate acestea nu ar trebui să fie un semn al dezbinării între creştini. Printre altele, 



1 F. Dvornik, „The Patriarch Photius, Father of Schism or Patron of Reunion?" în Report ofthe Proceedings at 
the Church Unity Octave, Oxford, 1942, p. 24. 

2 I. Karmires, op. cit., p. 106 ş.u. 

3 S . Bilales, Orthodoxia kai Papismos („Ortodoxie şi papism"), voi. 1, Atena, 1969, p. 207-223. 

4 Regiune situată pe ţărmul de nord-est al Mării Adriatice, locuită în antichitate de triburile ilirilor, transformată 
în anul 9 î.Hr. în provincie romană (Illyricum) şi populată, începând din secolul al Vl-lea, de slavi - n. tr. 

5 B. Stephanides, op. cit., p. 320 ş.u.; G. Beck, op. cit., p. 178 ş.u. 
'Migne.PZ, voi. 119, col. 780. 

Fotie afirmă următoarele: 

„Nimic nu este mai cinstit şi mai preţios decât dragostea. Aceasta este părerea tuturor, 
fiind confirmată şi de Sfintele Scripturi. Prin ea, cele despărţite se unesc, devin strâns legate, 
unindu-se mereu tot mai strâns. Ea închide toate căile spre revolte şi conflicte interne; pentru 
că «dragostea nu gândeşte răul, îndelung rabdă, toate le nădăjduieşte, toate le îndură» şi, 
conform Sf. Pavel, «nu cade niciodată». Ea împacă slujitorii vinovaţi cu stăpânii lor, scoţând 
în evidenţă firea lor asemănătoare şi diminuând astfel vina. îi învaţă pe slujitori să îndure cu 
blândeţe mânia stăpânilor şi îi consolează pentru inegalitatea stării lor prin exemplul celor care 
au suferit la fel ca ei. îmblânzeşte mânia părinţilor împotriva copiilor şi a murmurelor 
acestora. Face din dragostea părintească o armă puternică ce vine în ajutorul lor, prevenind în 
familie acele certuri de care natura se cutremură. Opreşte cu uşurinţă neînţelegerile dintre 
prieteni şi îi convinge să-şi reia cu bunăvoinţă relaţiile prieteneşti. Cât despre cei care au 
aceleaşi gânduri despre Dumnezeu şi cele dumnezeieşti, deşi distanţa îi separă şi nu se văd 
niciodată, ea îi uneşte şi îi identifică nevăzut şi face din ei prieteni adevăraţi. Şi dacă din 
întâmplare unul din ei ar ridica acuzaţii nechibzuite împotriva celuilalt, ea înlătură răul, aşază 
lucrurile pe calea cea bună şi pecetluieşte legătura unirii... 

Această dragoste este cea care m-a făcut să îndur fără greutate învinuirile slobozite 
asupra mea, sfinţite părinte, ca pe nişte săgeţi; cea care m-a împiedicat să consider cuvintele 
sfinţiei voastre ca provenind din mânie sau dintr-un suflet capabil de insulte şi duşmănii; cea 
care, dimpotrivă, m-a făcut să le privesc ca pe o dovadă a unei afecţiuni care nu se poate 
ascunde şi a unui zel scrupulos pentru disciplina bisericească, o dovadă a râvnei de a vedea 
totul făcut corect. Fiindcă, din moment ce dragostea nu ne va permite să considerăm nedrept 
nici măcar răul, cum ne va permite să numim nedrept orice alt lucru? O astfel de natură are 
dragostea, încât va socoti ca un bine intenţionat chiar ceea ce ne aduce suferinţă. Dar, de 
vreme ce nu există nici un motiv ca adevărul să nu fie spus între fraţi, sau între părinţi şi copii 
(fiindcă ce este mai cinstit decât adevărul?), daţi-mi voie să vorbesc şi să vă scriu cu deplină 
libertate, nu din dorinţa de a vă contrazice, ci cu scopul de a mă dezvinovăţi... 

Am auzit spunându-mi-se: «Oamenii nu ar fi trebuit să vă nedreptăţească.» Se spune 
aşa despre cei care m-au nedreptăţit: «Nu trebuiau să vă forţeze.» Principiul este minunat; dar 
cine merită învinuirile sfinţiei voastre dacă nu cei care m-au forţat? Cine ar trebui 
compătimiţi, dacă nu cei care au fost forţaţi? Dacă cineva i-ar lăsa în pace pe cei care au făcut 
presiuni cu scopul de a lovi în cei care le-au suferit, m-aş fi putut aştepta ca dreptatea sfinţiei 
voastre să îi condamne. Se spune că au fost încălcate canoanele Bisericii pentru că am fost 
ridicat de la treapta de laic la cea mai înaltă slujire preoţească. Dar cine le-a încălcat? Cel care 
a aplicat forţa sau cel care a fost silit prin forţă, împotriva voinţei lui? «Ar fi trebuit să 
rezistaţi!» Cât de mult? Am rezistat chiar mai mult decât trebuia. Dacă nu m-aş fi temut să nu 
stârnesc furtuni încă şi mai mari, aş fi rezistat chiar până la moarte. Care sunt însă aceste 
canoane despre care se spune că au fost încălcate? Canoane pe care Biserica 
Constantinopolului nu le-a primit niciodată până astăzi. Canoanele nu pot fi încălcate decât 
atunci când trebuie respectate; însă, din moment ce nu le-am primit, a nu le respecta nu poate 
constitui un păcat. Am vorbit destul - chiar mai mult decât ar fi trebuit; nu vreau nici să mă 
apăr, nici să mă justific. Cum aş dori să mă apăr, când singurul lucru pe care îl vreau este să 
fiu izbăvit din furtună şi uşurat de povara ce mă doboară? Atât de mult am râvnit eu la acest 
scaun şi atât de mult ţin să-1 păstrez... «Dar dacă scaunul episcopal este o povară pentru voi 
acum, la început nu a fost aşa.» L-am luat împotriva voinţei mele, şi împotriva voinţei mele 
rămân în el. Dovadă este faptul că am fost forţat de la început; că am vrut de la început, ca şi 
astăzi, să îl părăsesc. Şi deşi a trebuit să mi se scrie unele lucruri politicoase, era imposibil să 
mi se scrie cu amabilitate şi să fiu lăudat. Am primit cu bucurie toate câte mi s-au spus, 
mulţumind lui Dumnezeu care conduce Biserica. 

Mi s-a spus: «Aţi fost luat dintre mireni; aceasta nu este o faptă lăudabilă; de aceea 

suntem nehotărâţi şi am amânat consimţământul nostru până după întoarcerea apocrisiarhilor 1 
noştri.» Ar fi fost mai bine să spuneţi: 

«Nu ne vom da deloc consimţământul; nu aprobăm; nu acceptăm şi nu o vom face 
niciodată». Cel care s-a oferit pentru acest scaun, care a cumpărat episcopia, cel care nu a 
primit niciodată un vot cinstit este un om josnic în toate privinţele. «Renunţaţi la episcopie şi 
la slujirea de păstor.» Dacă cineva mi-ar fi scris aceste lucruri, ar fi făcut-o într-un mod agrea- 
bil, oricât era de greşit. Dar era necesar ca omul care suferise atât de mult preluând episcopia 
să sufere din nou când o părăseşte? Ca omul care a fost împins cu forţa la acea slujire să fie 
scos din ea cu o violenţă încă şi mai mare? Cel care are astfel de simţăminte, astfel de gânduri, 
trebuie să se frământe prea puţin ca să respingă calomniile prin care vor să îl lipsească de 
scaunul episcopal. Destul însă asupra acestui subiect..." 2 

Papa Nicolae I, care se considera împărat al întregii lumi, nu a dat atenţie ideilor 
ecumenice creştine ale Bisericii Răsăritene, interpretate cel mai bine, în acel moment, de 
Fotie. Când a fost informat că nu i-au fost îndeplinite condiţiile, Nicolae s-a mâniat teribil, iar 
mânia lui a căzut mai întâi asupra reprezentanţilor săi, pe care i-a excomunicat. A convocat 
apoi un sinod latin (863) şi 1-a excomunicat pe Fotie pe baza acuzaţiei că fusese înscăunat 
patriarh în mod necanonic. L-a excomunicat şi pe episcopul Grigorie Asbestas, care a jucat 
rolul principal la hirotonirea lui Fotie. L-a ameninţat de asemenea pe Fotie că, în cazul în care 
nu se va conforma hotărârilor sinodului de la Roma, va rămâne excomunicat până pe patul de 
moarte 3 . Nicolae credea că are în faţă împăraţi inculţi ai Apusului sau episcopi latini jucărie, 
care tremurau în faţa excomunicărilor lui. Nu înţelesese că adversarul său era adevărata 
tradiţie a opt secole de creştinism, tradiţie pe care Fotie o deţinea pe deplin şi al cărei apărător 
era. în plus, Nicolae I nu s-a oprit aici. A trimis scrisori împăratului Mihail al III-lea 4 şi lui 
Fotie, atacându-1 violent pe Fotie şi nemainumin-du-1 episcop, ci doar un „om foarte 
învăţat" 5 . Le-a scris de asemenea şi patriarhilor răsăriteni 6 . în toate scrisorile lui, Nicolae I îşi 
declara pretenţiile, în mod deschis, şi nu îl recunoştea nici pe Fotie, nici excomunicarea lui 
Ignatie. 

împăratul Mihail al III-lea a răspuns atunci papei, spunându-i că hotărârile lui nu 
aveau valabilitate, de vreme ce nimeni nu îl desemnase pe. el şi sinodul lui ca judecători 7 . în 
răspunsul către Mihail al III-lea, papa Nicolae I îşi reafirma pretenţiile pe un ton şi mai 
categoric. El îşi întemeia aceste pretenţii pe binecunoscutele documente false (donaţia lui 
Constantin şi decretele pseudo-isidoriene) şi pe interpretarea papală a cunoscutelor pasaje din 
Noul Testament (Matei 16,18 etc). Nicolae cerea ca Fotie şi Ignatie să fie trimişi la Roma 
pentru a fi judecaţi de el. Este foarte clar că în acest moment Biserica Răsăriteană s-a simţit 
grav jignită de acţiunile papale fără precedent, în ciuda celor petrecute, Fotie nu a cedat 
mâniei şi nu a răspuns. A considerat că singura cale eficientă de păstrare a unităţii dintre 
Răsărit şi Apus este tăcerea, ştiind foarte bine că scrisorile şi cuvintele lui vor fi zadarnice. 
Nici împăratul nu a continuat corespondenţa. 

Cu toate dificultăţile provenite din interiorul şi din afara Bisericii, episcopatul lui Fotie 
a dat roade deosebit de bogate. Mai ales după recunoaşterea lui de către Sinodul I-II din 861, 
Fotie s-a dedicat cu râvnă reorganizării vieţii bisericeşti. Ca om înţelept, a observat că în 
Răsărit creştinismul era în pericol din cauza numeroşilor necreştini aflaţi la est, la nord şi la 
sud. Era necesar ca slavii şi bulgarii care locuiau în Peninsula Balcanică de multă vreme să fie 
creştinaţi şi să devină cu orice preţ prieteni ai Bizanţului. Se înţelesese corect că Peninsula 



1 Apocrisiarh - reprezentant diplomatic al papei la curtea imperială din Constantinopol - n.tr. 

Narrationis ordo de P hoţii repulsione Epistolae VI, p. 556-561; G. Ostrogorski, op. cit., p. 200. 
3 Migne, PL, voi. 3, col. 790-794. 
Ubid,, col. 785-790. 
5 Ibid., voi. 7, col. 783-785. 

6 B. Stephanides, op. cit., p. 223. 

7 G. Ostrogorski, op. cit., p. 202. 

Balcanică era centrul nervos al vieţii Imperiului Bizantin. Era, aşadar, de neconceput să se dea 
libertate de acţiune oricărei alte puteri politice sau ecleziastice care ar fi dorit să intre în 
această zonă. Astfel, în 863, au ajuns în Moravia 1 misionarii greci, sub conduce rea fraţilor 
tesaloniceni Chiril-Constantin şi Metodie, trimişi de Fotie şi de împărat 2 . Prin colaborarea 
regelui Ratislav, misionarii au propovăduit cu succes credinţa creştină. Ca misiunea lor să fie 
mai bine primită, au predicat în limba slavonă. Alfabetul slavon 3 a fost inventat de ei pentru a 
face posibilă traducerea Bibliei şi a cărţilor liturgice în limba slavonă. Misionarii greci nu au 
avut ca scop schimbarea conştiinţei etnice a locuitorilor, ci creştinarea lor. 
Ca urmare a succesului misiunii bizantine în Moravia, regele Boris I al Bulgariei şi-a exprimat 
dorinţa de a adopta creştinismul, în 864 el a fost botezat şi a primit numele de Mihail. I-a fost 
naş împăratul bizantin Mihail al III-lea 4 . Misiunea greacă era deci liberă să lucreze în mijlocul 
poporului bulgar. Se păstrează una dintre scrisorile trimise de Fotie regelui proaspăt botezat, 
în această scrisoare el îi înfăţişează regelui datoriile lui ca stăpânilor creştin. Putem întrezări 
aici admirabilele aptitudini pastorale ale lui Fotie. Printre altele, el scrie: 

„Maiestatea voastră şi iubitul meu fiu, unele haruri oferă bunuri mărunte şi trecătoare. 
Dar acelea care ajută la îmbunătăţirea sufletului omenesc sunt adevăratele haruri, pentru că 
aduc sufletului câştiguri mari şi nepieritoare. Cel mai important dintre harurile de început este 
cunoaşterea corectă a curatei şi neprihănitei noastre credinţe creştine şi împărtăşirea cu 
Tainele Bisericii. Cu ajutorul acestora ne -am pregătit călătoria către Dumnezeirea între -it-Una 
şi către realitatea de neînţeles în esenţa ei pentru raţiunea umană, care este cauza tuturor 
lucrurilor... Acest adevărat conducător nu se îngrijeşte doar de mântuirea lui, ci arată aceeaşi 
grijă şi prevedere şi pentru poporul pe care i 1-a încredinţat Dumnezeu. El cheamă poporul şi 
îl călăuzeşte la desăvârşita cunoaştere a lui Dumnezeu. Te rog, nu îmi trăda aşteptările, ci, de-a 
lungul întregii tale vieţi, purtarea să-ţi fie în acord cu credinţa... Dumnezeu ne îndeamnă să 
oferim ca roade virtuţile noastre şi nu să necinstim credinţa prin faptele noastre. Şi noi te 
îndemnăm deci şi te sfătuim să-ţi împodobeşti credinţa cu virtuţi şi să-ţi cultivi virtuţile prin 
credinţă, ca să poată deveni mai strălucitoare. Conducătorul trebuie să arate multă cucernicie 
în toate faptele sale şi decenţă în obiceiuri. Trebuie să te rogi doar lui Dumnezeu. Trebuie să 
veghezi asupra alunecărilor limbii, pentru că în multe cazuri câteva cuvinte au făcut multă 
stricăciune şi uneori au pus în pericol însăşi viaţa. Trebuie să eviţi calomniatorii şi 
reclamanţii... Nu-ţi face prieteni cu uşurinţă. Iar când începi prietenii, trebuie să-i alegi numai 
pe cei cu caracterul nobil. Nu căuta să auzi lucruri plăcute de la prietenii tăi, ci numai 
adevărul. Trebuie să-ţi conduci cetăţenii bazându-te nu pe putere, ci pe dragostea lor... 
Răutatea este o boală gravă pentru orice suflet, dar este şi mai gravă pentru un conducător... Ai 
fi cel mai bun judecător al celorlalţi dacă, atunci când ţi-ai cerceta propriile fapte, ai înfăţişa 
conştiinţei tale un bilanţ al lor şi ai găsi căi de îndreptare a greşelilor tale... Trebuie să-ţi 
aminteşti mereu orice bine pe care ţi- 1 fac alţii şi să uiţi repede orice lucru bun pe care îl faci 
tu însuţi. Fericirea supuşilor arată înţelepciunea şi dreptatea stăpânirii. Aceste puţine cuvinte 
din multele pe care am vrut să ţi le scriu, o, copil adevărat şi nobil, căruia i-am dat naştere în 
chinuri spirituale, trebuie să le socoteşti ca un legământ dumnezeiesc şi ca modele autentice de 
virtute. Mă rog ca tu să te dai pildă vie de purtare dreaptă şi neprihănită, după voia lui 
Dumnezeu. Fă aceasta pentru mine: să devii un exemplu, un model de evlavie şi de orice altă 
virtute, nu numai pentru supuşii tăi, dar şi pentru urmaşul tău, o pildă pentru întreaga omenire 
şi un imbold puternic spre orice lucru nobil şi bun." 5 

Creştinismul răsăritean al secolului al IX-lea găsise în persoana lui Fotie un păstor şi 
un dascăl autentic, capabil să înveţe corect adevărul evanghelic. Lumina credinţei creştine a 
strălucit, aşadar, biruitoare în Imperiul Bizantin. După anul 860, ruşii au ajuns la Bosfor, 
ameninţând să cucerească Constantinopolul. Distrugerile provocate de ei au fost uriaşe. 



1 Stat slav medieval situat pe teritoriul Cehiei şi Slovaciei de astăzi -n. tr. 

2 G. Ostrogorski, op. cit, p. 204-205. 

3 Chirilic - n.tr. 

4 Valettas, op. cit., p. 200-248. Textul grecesc original se află în Migne, PG, voi. 102, col. 628-696. 

5 Migne, PG, voi. 102, col. 15-222. 

Locuitorii Constantinopolului erau îngroziţi. S-au adunat împreună în cetate, fiind pregătiţi să 
lupte până la moarte, în acest moment critic pentru capitală, Fotie a fost de partea populaţiei. 
Asemenea predecesorului său, Sf. Ioan Gură de Aur, care a ţinut faimoasele predici „despre 
statui" pentru a consola populaţia Antiohiei 1 , Fotie a predicat cetăţenilor Constantinopolului. 
Prin lucrarea lui, locuitorii au fost încurajaţi şi întăriţi. Acest prim contact al ruşilor cu 
bizantinii a avut totuşi, după câţiva ani, urmări foarte importante. Patriarhul Fotie a încercat şi 
a reuşit să convertească la creştinism poporul rus 2 . 

Misionarii lui Fotie activau de asemenea în mai multe zone din jurul Mării Caspice şi 
al Mării Negre, unde locuiau populaţii de origine turcă şi de alte origini. Aceste populaţii erau 
khazarii 3 , alanii 4 etc. Misiunea a avut foarte mare succes în acele regiuni 5 . 

După cum am văzut, misionarii greci propo-văduiau în Bulgaria şi Moravia cu foarte 
bune rezultate. Imperialismul papal al lui Nicolae I nu putea tolera însă strălucirea mereu în 
creştere a scaunului episcopal al noii Rome şi influenţa pe care o exercita asupra altor naţiuni. 
Refuzul Răsăritului de a se supune Romei 1-a iritat foarte tare. în ciuda hotărârilor sale şi ale 
sinodului latin, întregul Răsărit 1-a recunoscut pe Fotie ca patriarh legitim. El a vrut să 
transfere lupta pe teren dogmatic, făcând astfel mai uşoară anihilarea lui Fotie. Dar Fotie 
mărturisea acelaşi crez ca şi Nicolae. Cel din urmă a insistat atunci ca Iliria şi Sicilia să fie 
înapoiate Romei. După cum am spus însă, Iliria reprezenta pentru Bizanţ o problemă de viaţă 
şi de moarte, în timp ce pentru Nicolae era o chestiune de onoare. 

Relaţiile deja tensionate dintre Răsărit şi Apus au început să se deterioreze acum din 
cauza problemei bulgare. Regele bulgar Boris I (Mihail) dorea să întemeieze o Biserică 
bulgară independentă, în timp ce Fotie intenţiona să trimită doar misionari. Din moment ce nu 
i-a trimis un patriarh sau un mitropolit, Mihail s-a întors către franci şi către Roma, cerându-le 
să-i împlinească dorinţa de avea o Biserică independentă. Mai mult, el a cerut părerea Romei 
în legătură cu diferite probleme religioase şi morale (866). O astfel de ocazie era tocmai ceea 
ce îşi dorea Nicolae. Imediat i-a trimis în Bulgaria pe episcopii Fortuna tuş şi Paul, însoţiţi de 
alţi misionari. Ei aduceau scrisori ale lui Nicolae, ce cuprindeau răspunsuri la întrebările lui 
Boris. Misionarii latini au introdus apoi în Bulgaria obiceiuri latine, criticând aspru practicile 
bisericeşti bizantine 6 . Venise deci vremea confruntării dintre Răsărit şi Apus, din moment ce, 
după cum am afirmat mai sus, Peninsula Balcanică reprezenta o problemă de viaţă şi de 
moarte pentru creştinismul răsăritean. Fotie a luat întreaga răspundere asupra sa. Tăcerea lui 
nu a dat roade. A fost considerată de papalitate mai curând o dovadă de slăbiciune. Având 
dreptatea de partea lui, Fotie a căutat şi a găsit armele potrivite pentru a-şi înfrunta adversarul 
şi a înlătura pericolul venit din acea direcţie. El a înţeles că apărarea Răsăritului nu ar reuşi 
dacă în lupta împotriva invaziei papale în Peninsula Balcanică s-ar baza numai pe canoane. 
De aceea, a mutat apărarea în zona dogmelor şi a Sfintei Tradiţii. Chiar latinii i-au dat această 
ocazie, întrucât i-au învăţat pe bulgarii de curând convertiţi să-i urască pe clericii căsătoriţi, să 



1 G. Ostrogorski, op. cit., p. 202-203; Migne, PG, voi. 102, col. 736 ş.u. 

2 G. Ostrogorski, op. cit., p. 203. 

3 Neam de limbă turcică venind de dincolo de Urali, stabilit în secolul IV d.Hr. în regiunea cuprinsă între râul 
Lulak din nordul Daghestanului şi cursul inferior al Volgăi - n.tr. 

4 Triburi de origine sarmată care locuiau în regiunea Mării Negre şi în nordul Caucazului încă din secolul II î.Hr. 
- n.tr. 

5 B. Stephanides, op. cit., p. 325; G. Beck, op. cit., p. 179 ş.u.; K. Paparregopoulos, op. cit., p. 300 ş.u.; G. 
Ostrogorski, op. cit., p. 204 ş.u.; A.A. Vasiliev, op. cit, p. 290. 

6 Migne, PG, voi. 102, col. 724BC. Vezi şi Chrysostomos Papadopoulos, He Ekklesia tes Boulgaris („Biserica 
Bulgariei"), Atena, 1957, p. 34 ş.u. în scrisoarea pe care i-a trimis-o regelui bulgar Boris I (Mihail), papa Ioan al 
VUI-lea afirmă următoarele împotriva grecilor: „în fiecare zi se încurcă în diverse învăţături şi dogme noi." 
(Mansi, op. cit, voi. 17A, col. 119) Şi în alt loc: „Suntem mâhniţi şi ne tânguim, fâcându-ne griji şi temându-ne 
ca nu cumva, dacă întâmplător urmezi grecilor, de vreme ce ei au căzut în diferite erezii şi schisme după obiceiul 
lor, şi tu împreună cu ei (să cazi) în adâncurile greşelii. Căci te rog, fiule, cu cuvintele lui Moise, «întreabă pe 
părintele tău şi el îţi va vesti, întreabă pe cei mai vârstnici ai tăi şi ei îţi vor spune», dacă grecii au rămas vreodată 
neamestecaţi într-o erezie sau alta" (Ibid., p. 62). 

postească sâmbăta, practica săvârşirii Sfintei Taine a Mirungerii numai de către episcopi, 
reducerea Postului Paştelui la o săptămână etc; în plus, i-au învăţat că Duhul Sfânt purcede 
nu numai de la Tatăl, ci şi de la Fiul (Filioque). Aceasta era o învăţătură necunoscută până 
atunci în Biserică. 

Fotie a trimis imediat o enciclică patriarhilor ră-săriteni, îndemnându-i să ia parte la 
lupta împotriva denaturării egoiste de către Roma a adevăratei învăţături a Evangheliei şi a 
Tradiţiei. Printre altele, Fotie afirma în această celebră scrisoare: 

„Oameni lipsiţi de evlavie şi respingători, iviţi din întuneric (veniţi din Apus), s-au 
năpustit asupra celor de curând convertiţi şi asupra naţiunii de curând aşezate, întocmai ca un 
fulger, sau ca un cutremur, sau ca o revărsare de grindină, sau, ca să mă exprim mai bine, ca 
un nemilos mistreţ singuratic. După ce au sfâşiat cu picioarele şi cu dinţii via cea iubită, sădită 
de curând de Dumnezeu, adică prin purtarea lor ruşinoasă şi prin stricarea dogmelor (lucru 
obişnuit pentru ei), au adus-o la ruină. Căci au lucrat cu viclenie pentru a-i corupe şi pentru a-i 
despărţi în taină de adevăratele şi neprihănitele dogme şi de credinţa curată creştinească." 1 

Pretenţiile de primat ale papei, acţiunile jignitoare ale lui Nicolae I şi ale sinodului său 
îndreptate împotriva Bisericii Răsăritene, problema invaziei papale în Bulgaria şi noua 
învăţătură despre purcederea Duhului Sfânt de la Tatăl şi de la Fiul au devenit fundamentul şi 
motivaţia convocării unui sinod la Constantinopol. Astfel, reprezentanţi din Răsărit s-au 
adunat la Constantinopol în 867. O sursă ne informează că actele acestui sinod au fost 
semnate de o mie de membri 2 . Sinodul 1-a excomunicat pe Nicolae I şi a condamnat practicile 
bisericeşti latine şi noua învăţătură a Romei despre Duhul Sfânt introdusă în Bulgaria. Mai 
mult, i se cerea împăratului apusean Ludovic al II-lea să intervină şi să-1 demită pe Nicolae. 
Nicolae I a murit însă în acelaşi an, fără a afla hotărârile sinodului. 



1 B. Stephanides, op. cit., p. 325. 

2 Ibid., p. 327. 

CAPITOLUL VII 

Prima depunere şi exilul 

^n timp ce lucrurile luau o astfel de întorsă-I tură, Nicolae I dispărând de pe scena 
luptei dintre Răsărit şi Apus, în Constantino-pol aveau loc noi schimbări politice. 
.Vasile I Macedoneanul, care fusese până atunci co-imperator cu Mihail al III-lea, îl 
asasinase pe Bardas, unchiul lui Mihail. L-a ucis apoi pe Mihail al III-lea, binefăcătorul său, şi 
a luat în propriile mâini conducerea statului (septembrie 867). Pentru a câştiga mulţimile, dar 
mai ales cercurile tradiţionaliste (zeloţii), care erau împotriva lui Fotie, şi pentru a obţine 
favoarea Romei - întrucât Roma era în vremea aceea atotputernică în Apus - Vasile I l-a 
detronat pe Fotie şi l-a ridicat în scaunul patriarhal pe Ignatie. Ca să confere legalitate actelor 
sale, a hotărât convocarea unui nou sinod, în acest scop, el i-a scris papei Hadrian al II-lea, 
succesorul lui Nicolae I, cerându-i reprezentanţi. Hadrian al II-lea i-a trimis ca reprezentanţi 
pe episcopii Donatus şi Ştefan şi pe diaconul lui, Marinus. Hadrian îl condamnase deja pe 
Fotie şi sinodul ţinut la Constantinopol în 867. Noul sinod (869-870), considerat de romano- 
catolici al VUI-lea Sinod Ecumenic, l-a condamnat pe Fotie şi i-a achitat pe Ignatie şi pe 
Nicolae I . Şi la acest sinod dezideratul papal cu privire la înapoierea Iliriei şi a Bulgariei a 
rămas nesatisfăcut. După cum am afirmat mai sus, regele bulgar Boris I (Mihail) îi solicitase 
lui Nicolae I crearea unei Biserici Bulgare independente (866). Dorinţa nu i-a fost însă 
împlinită. In momentul întrunirii sinodului de la Constantinopol (869-870), a sosit acolo şi 
delegaţia bulgară, cerând sinodului să i se comunice de care Biserică aparţine nou-întemeiata 
Biserică Bulgară, în ciuda protestului delegaţiei papale, sinodul a declarat că Biserica Bulgară 
ţine de Biserica Constantinopolului. Ignatie l-a trimis apoi în Bulgaria ca mitropolit pe Iosif, 
un episcop grec. Observăm deci că în problema Iliriei şi a Bulgariei atât sinodul lui Fotie, cât 
şi cel al lui Ignatie au urmat aceeaşi linie. 

Deşi la sinodul ignatian (869-870) au participat doar o sută zece episcopi, în timp ce la 
sinodul lui Fotie din 867 au fost prezenţi o mie, o dată depus, Fotie nu a vrut să adopte o 
atitudine de opoziţie, tulburând astfel Biserica. A luat drumul exilului amar. De acolo nu le-a 
trimis adepţilor săi nici o scrisoare, pentru a nu stârni acte de fanatism, ci i-a sfătuit să îndure 
cele întâmplate fără proteste şi fără murmure. Fotie nu era un extremist sau irascibil, ci un 
făcător de pace. Ca savant şi om de acţiune impregnat de învăţătura creştină, el nu voia să se 
coboare la nivelul mulţimii. Delegaţia papală şi ignatienii, pe de altă parte, au citit tare în 
sinod (869-870) anateme nemiloase la adresa lui. Anatemele rostite de delegaţia papală au 
fost următoarele: 

„Photio curiali et invasori anathema. 

Photio saeculari et forenci anathema. 

Photio neophyto et tyranno anathema. 

Photio schismatice et damnator anathema. 

Photio Moecho et parricidae anathema. 

Fabricatori mendaccorum anathema. 

Inventori perversorum dogmatum anathema. 

Photio novo Maximo Cynico anathema. 

Novo Dioscoro anathema. 

Novo Judae anathema." 

(Politicianului şi uzurpatorului Fotie - anatema. 



1 F. Dvornik, The Photian Schism, Cambridge, 1948, p. 132-157; G. Beck, op. cit., p. 181; G. Ostrogorski, op. 
cit., p. 207 ş.u.; B. Stephanides, op. cit, p. 327 ş.u.; A.A. Vasiliev, op. cit., p. 330 ş.u. 
2 Migne,PZ, voi. 129, col. 118C. 

Laicului şi oratorului public Fotie - anatema. 

Novicelui şi tiranului Fotie - anatema. Schismaticului şi condamnatului Fotie - 

anatema. 

Infidelului şi paricidului Fotie - anatema. 

Făuritorului de minciuni - anatema. 

Plăsmuitorului de dogme corupte - anatema. 

Noului Maxim Cinicul - anatema. 

Noului Dioscoros - anatema. 

Noului Iuda - anatema.) 

Prin întreaga lui conduită, patriarhul Fotie şi-a dovedit marea nobleţe, bunătatea, 
răbdarea, blândeţea şi distincţia caracterului său. Era mare în cuvinte, dar şi în fapte, plin de 
dragoste faţă de prieteni şi de răbdare faţă de maliţioşii şi fanaticii lui duşmani. Când 
cutremurele au zguduit capitala, mulţi au crezut că sunt trimise de Dumnezeu. Fotie nu a 
folosit acest eveniment în avantajul său, cum făcuseră mai înainte ignatienii. El îi scria 
diaconului Grigorie, unul dintre adepţii săi: „Cine suntem noi, cu toate că am trecut prin atâtea 
suferinţe de neînchipuit, ca să stârnim în aşa măsură mânia lui Dumnezeu asupra unui oraş cu 
o populaţie atât de mare?... Vă rog, sfinţia voastră, să nu gândiţi un asemenea lucru." 1 în 
timpul exilului, deşi îi lipseau toate, mai ales mult îndrăgitele cărţi 2 care îi puteau aduce 
nemăsurată alinare, Fotie nu a rămas inactiv. A scris lucrarea Discurs asupra reînvierii 
maniheismului 3 , alcătuită din patru cărţi. Printre cele mai frumoase opere ale sale se numără 
Amfilohia, o „colecţie de lucrări în care sunt analizate subiecte scripturistice" 4 . Această operă 
a fost începută în exil şi terminată mai târziu. A corectat de asemenea lucrările pe care i le 
trimiteau studenţii lui, adăugând observaţiile necesare 5 . în timpul amarelor zile de persecuţie, 
Fotie a rămas deci un dascăl şi un păstor spiritual. 

Purtarea paşnică şi demnă a lui Fotie a câştigat curând respectul şi preţuirea societăţii 
creştine. Cei mai fanatici duşmani au fost impresionaţi de virtutea şi nobleţea creştină a 
sufletului său. O atât de rară personalitate nu a rămas pentru mult timp în obscuritate şi exil. 
Chiar împăratul Vasile I a recunoscut nedreptatea, şi a anulat decizia sa cu privire la exilul lui 
Fotie. El a dispus aşadar ca Fotie să se întoarcă la Constantinopol şi să se ocupe de educaţia 
copiilor săi 6 . După întoarcere, Fotie şi-a continuat şi activitatea de profesor la şcoala 
superioară de la Magnaura. A uitat toate nedreptăţile care i se făcuseră, şi-a deschis inima, şi i- 
a cerut lui Ignatie împăcarea. Liniştea şi propăşirea Bisericii erau cea dintâi datorie a lui. 
Ignatie, fiind un om moral şi o mare personalitate, în ciuda caracterului irascibil, a dat şi el 
dovadă de înţelegere şi a acceptat împăcarea, în acest fel, cei doi mari oameni - pe care 
Biserica Ortodoxă îi recunoaşte ca sfinţi, cinstindu-i -, uitând nedreptăţile din trecut, s-au 
decis să lucreze împreună pentru binele Bisericii. După ce s-au împăcat, între ei s-a înfiripat o 
asemenea colaborare şi dragoste, încât deseori Ignatie îi cerea sfatul lui Fotie. Cel din urmă 
scrie despre această nouă prietenie: 

„Am încercat orice cale pentru reaşezarea şi sporirea păcii. Amândoi am căzut în 
genunchi şi ne -am cerut iertare unul altuia pentru orice ofensă adusă. Mai târziu, când el a 
căzut bolnav şi a cerut să mă vadă, 1 -am vizitat; nu o dată sau de două ori, ci frecvent, făcând 
tot ceea ce puteam pentru a-i uşura suferinţa. Şi dacă îi putem aduce vreo consolare prin 
cuvinte, i-am oferit şi această alinare 7 ." 



1 Migne, PG, voi. 102, col. 873D. 

2 Ibid., col. 765D ş.u. 
3 Ibid., col. 16-264. 

4 K. Krumbacher, op. cit., p. 229. 

5 F. Dvornik, op. cit., p. 164; G. Ostrogorski, op. cit., p. 212. 

6 Migne, PG, voi. 102, col. 857B, 901DC, 904ABC 908 etc. 

7 Mansi, op. cit., col. 484. 

In privinţa relaţiilor dintre Răsărit şi Apus, în timpul episcopatului lui Ignatie situaţia 
nu a fost cu nimic mai bună decât în vremea lui Fotie. 

Când a fost informat despre hotărârile sinodului din 869-870, şi anume despre afilierea 
Bulgariei la Biserica Constantinopolului, papa Hadrian al II-lea i-a scris împăratului Vasile I 
şi lui Ignatie, protestând împotriva acestei decizii. Ignatie a intrat în conflict cu succesorul lui 
Hadrian, Ioan al VUI-lea, din cauza aceleiaşi probleme, el rămânând fidel sinodului din 869- 
870 în privinţa jurisdicţiei bisericeşti asupra Bulgariei. După cum am văzut mai sus, Ignatie a 
trimis în Bulgaria un episcop grec, misionarii latini fiind expulzaţi (870). Din cauza acestei 
atitudini a lui Ignatie, Roma nu a fost deloc mai mulţumită cu el decât fusese cu Fotie 1 . în 
plus, consolidarea puterii Imperiului Bizantin în Sicilia şi în sudul Italiei, care s-a realizat mai 
întâi prin încheierea unei alianţe cu împăratul apusean Ludovic al II-lea, apoi prin eliminarea 
arabilor din sudul Italiei şi, în al treilea rând, prin eliminarea arabilor din sudul Italiei şi a 
piraţilor slavi din Marea Adriatică, a determinat Roma să-şi schimbe politica în privinţa 
Răsăritului. Când împăratul Vasile I a hotărât să reexamineze într-un sinod problema lui 
Fotie, Ioan a arătat bunăvoinţă şi a trimis la Constantinopol pe episcopii Paul de Ancona şi 
Eugenius de Ostia. Ajungând acolo, aceştia au văzut că situaţia era cu totul nouă. Ignatie 
murise (877 sau 878), iar Fotie se afla deja pe scaunul episcopal, fiind confirmat de cererile şi 
rugăminţile poporului 2 . 



1 F. Dvornik, op. cit., p. 136, scrie despre acest lucru: „Papa Hadrian îl recunoscuse pe Ignatie ca patriarh legitim 
cu condiţia de a nu întreprinde nimic împotriva intereselor Romei în Bulgaria; iar dacă ar avea îndrăzneala să 
facă acest lucru, să fie scos din comuniunea cu Roma, prin urmare să fie excomunicat. Aceste cuvinte ale lui 
Ioan al VUI-lea nu pot avea o altă interpretare. Avem aşadar aici o dovadă indiscutabilă a faptului că problema 
bulgară a jucat un rol important în toate relaţiile dintre Nicolae şi Fotie, din moment ce succesorul lui Nicolae 
pune drept condiţie pentru recunoaşterea lui Ignatie atitudinea acestuia din urmă faţă de interesele Romei în 
Bulgaria. Această condiţie era prevăzută în scrisoarea pe care reprezentanţii papali i-au înmânat-o lui Ignatie la 
dezbaterile ce au avut loc după sinodul ignatian, care aveau ca scop stabilirea soartei Bulgariei; reprezentanţii 
papali nu trebuiau să prezinte scrisoarea decât în caz de strictă necesitate, când interesele Romei ar fi fost cu 
adevărat în primejdie. Toate acestea ne ajută să înţelegem pasajul enigmatic din scrisoarea papei către Demagoi, 
în care se spunea despre Ignatie că a fost excomunicat în mod repetat ca urmare a acestor ofense. Dacă s-a dispus 
ca recunoaşterea lui Ignatie de către Hadrian să depindă de atitudinea sa faţă de Bulgaria, şi dacă patriarhul 
fusese ameninţat cu excomunicarea în cazul în care ar fi îndrăznit vreodată să încalce drepturile Romei în 
Bulgaria, atunci Ioan îl putea considera pe Ignatie excomunicat, de vreme ce a devedit clar că Ignatie nu 
respectase condiţia. Totuşi, pe de altă parte, din moment ce nu voia să închidă căile spre o posibilă înţelegere, 
Ioan al VUI-lea a amânat pronunţarea unei sentinţe oficiale în privinţa lui Ignatie cât timp exista cea mai mică 
speranţă ca patriarhul să-şi recunoască greşeala. Prin urmare, trebuie să fi făcut apel la el de două ori înainte de 
ultima solicitare, singura atestată de o scrisoare papală. Aceasta este formulată în termeni foarte hotărâţi: Ignatie 
va fi excomunicat dacă nu retrage în treizeci de zile preoţii greci din Bulgaria, într-o altă scrisoare către clericii 
greci din aceeaşi ţară, papa confirma pedeapsa cu excomunicarea pronunţată cândva împotriva lor de Hadrian. 
Dacă totuşi episcopii şi preoţii nu vor părăsi teritoriul Bulgariei în termen de o lună, vor fi cu toţii excomunicaţi 
şi suspendaţi." Vezi şi G. Every, The Byzantine Patriarchate 451-1204, Londra, 1947, p. 126 ş.u. 

2 Ibid., p. 159-201; B. Stephanides, op. cit., p. 332 ş.u.; AA. Vasiliev, op. cit., p. 330; G. Beck, op. cit., p. 148 
ş.u. 

CAPITOLUL VIII 

Al doilea episcopat 

Revenind în scaunul pariarhal, Fotie a dorit să lucreze din nou pentru pacea 
Bisericii, în colaborare cu stăpânirea, a convocat în anul 879 un sinod la 
Constantinopol, în biserica Hagia Sofia. Aproape patru sute de episcopi au 
participat la acest sinod, întrucât delegaţia papală sosită de curând în capitală nu era autorizată 
de papă pentru a participa la sinod, Ioan al VUI-lea a fost invitat oficial de împărat şi de Fotie. 
Ioan a trimis ca reprezentant al său pe cardinalul Petru, care avea să se alăture celorlalţi doi 
episcopi ai Romei aflaţi la Constantinopol. Delegaţia Romei avea autorizaţia lui Ioan să îl 
recunoască pe Fotie. Recunoaşterea se făcea însă doar în baza concepţiei papale despre 
primat. Ioan al VUI-lea îşi exprima ideile despre primat în scrisorile prezentate de delegaţia sa 
la Constantinopol. Aceste pretenţii papale nu au fost deloc acceptate de răsăriteni. Ca atare, 
scrisorile papei au fost traduse în greacă, fiind omise însă toate enunţurile cu privire la ideile 
respective, în sinod au fost introduse în noua lor formă. Papa recunoştea în aceste scrisori 
legalitatea lui Fotie ca patriarh, condamna sinoadele precedente din Roma şi Constantinopol, 
care se pronunţaseră împotriva lui Fotie, şi le solicita tuturor recunoaşterea lui ca patriarh şi 
supunerea faţă de el. Ioan scria: 

„Primiţi pe Fotie, minunatul şi cucernicul ierarh al lui Dumnezeu şi patriarhul, fratele 
nostru împreună preot care este de aceeaşi menire şi are aceeaşi parte şi aceeaşi moştenire ca 
şi Biserica Romei. Primiţi- 1 nu numai pentru virtutea sa, dar şi pentru ca defăimările să poată 
fî scoase dintre noi, şi pentru ca pacea şi iubirea lui Dumnezeu să fie sădite în mijlocul nostru. 
Primiţi- 1 fără ezitări sau îndoieli, cu dragoste şi încredere. Şi lepădaţi orice otravă a răului, 
vicleniei, făţărniciei şi îndoielii, primiţi- 1 la fel cum 1-a primit Biserica Romei. Căci după 
cum am aflat de la majoritatea dintre voi, acest om este împodobit cu multe virtuţi 
dumnezeieşti, adică cu înţelepciune şi prevedere în cele omeneşti şi dumnezeieşti, ca şi cu 
orice altă virtute lucrătoare şi osârdie, care au făcut din el un slujitor vrednic al lui Dumnezeu. 
Nu am găsit cu dreptate ca un asemenea om să rămână nefolositor şi inactiv; ci, fiind ridicat la 
înalta treaptă a Bisericii voastre şi strălucind din nou, să săvârşească încă o dată faptele lui 
obişnuite, care sunt plăcute lui Dumnezeu, preoţilor şi ierarhilor." 1 

Fotie nu a fost impresionat de cuvintele de proslăvire ale papei la adresa lui, 
nelăsându-se influenţat de ceea ce scria Ioan despre primat. Până la armă a şters din scrisori 
toate referirile la primat. El respecta înainte de toate adevărul tradiţional al Bisericii. Ca atare, 
sinodul din 879-880 nu a devenit un organ al papalităţii, adică o adunare în care sapa să-şi 
pronunţe deciziile. Prezidat de Fotie şi :onstând în discuţii libere, sinodul a decis independent 
de voinţa papei. Prin urmare, Fotie a fost achitat, iar solicitarea latinilor în legătură cu Iliria ?i 
Bulgaria a fost încă o dată ignorată, în plus, :ondiţia papei pentru recunoaşterea lui Fotie - 
idică obligaţia acestuia de a-şi cere iertare pentru evenimentele petrecute - nu a fost acceptată, 
din moment ce Fotie nu se considera responsabil pentru trecut 2 . Pentru a reda atmosfera acelui 
sinod şi impresiile episcopilor participanţi, cităm următorul fragment din actele sinodului: 

«Cum şi-a reluat locul patriarhul Fotie?» «Prin consimţământul celor trei patriarhi, la 
cererea împăratului, sau mai degrabă cedând presiunilor făcute asupra lui şi rugăminţilor 
întregii Biserici a Constantinopolului», a răspuns sinodul. 

«Cum?», a întrebat Petru (cardinalul), «de nu a existat nici o presiune din partea lui 
Fotie? Nu s-a purtat tiranic?» «Din contră», a răspuns sinodul, «totul s-a făcut cu blândeţe şi 
în linişte.» «Slavă Domnului!», a exclamat Petru." 



1 Mansi, op. cit., col. 396 ş.u. 



2 G. Gill, The Council ofFlorence, p. 3, 4; cf. S. Bilales, op. :it., p. 216 ş.u. 

După întrebările lui Petru, Fotie s-a exprimat :u aceste cuvinte: 

„Vă spun înaintea lui Dumnezeu că nu mi-am dorit niciodată acest scaun; majoritatea 
celor prezenţi aici ştiu bine acest lucru. Prima dată l-am acceptat împotriva voinţei mele, 
vărsând multe lacrimi, după ce m-am împotrivit mult timp, şi ca urmare a presiunilor 
copleşitoare ale împăratului care stăpânea atunci, dar cu consimţământul episcopilor şi al 
preoţilor, care îşi dăduseră semnăturile fără ştirea mea." 

Fotie a fost întrerupt atunci de membrii sinodului, care au strigat: „Ştim acestea cu 
toţii, fie iin proprie experienţă, fie din mărturia altora :are ne-au spus." 

„Dumnezeu a îngăduit să fiu alungat", a continuat Fotie. Nu am căutat să mă întorc. 
Niciodată nu am stârnit tulburări. Am rămas în linişte, mulţumind lui Dumnezeu, supunându- 
mă judecăţilor Lui, fără a supăra pe împărat, fără a spera sau a dori să fiu reînscăunat. 
Dumnezeu, care lucrează minuni, a atins inima împăratului, nu pentru mine, ci pentru poporul 
Său; am fost chemat din exil. Cât timp a trăit însă Ignatie, cel de sfântă amintire, nu m-am 
putut duce să-mi reiau locul, în ciuda îndemnurilor şi a rugăminţilor pe care mulţi mi le-au 
adresat în acest sens." 

„Este adevărat", a exclamat sinodul. 

„Am hotărât", a continuat Fotie, „să adâncesc pacea dintre mine şi Ignatie în orice 
chip. Ne vedeam la palat... îmi recomanda pe cei care îi erau cei mai dragi, iar eu purtam grijă 
de ei. După moartea lui Ignatie, împăratul m-a rugat public şi în mod personal. A venit el 
însuşi să mă vadă şi să mă îndemne să mă supun dorinţelor episcopilor şi preoţilor. Am cedat 
în faţa unei schimbări atât de miraculoase, ca să nu mă împotrivesc lui Dumnezeu." 

„Aşa este", a spus sinodul 1 . 

Din actele sinodului reiese clar că întreaga Biserică era de partea lui Fotie. Era în 
perioada sa de glorie şi triumf. 

In ciuda hotărârilor sinodului, care a adus pace în Biserica Răsăriteană şi unificare 
între creştinismul răsăritean şi cel apusean, în scurtă vreme au apărut din Apus noi probleme. 
Când a fost informat că ideile privind primatul papal nu au fost acceptate, papa Ioan al VIII- 
lea a fost cuprins de mânie. El a protestat împotriva modificărilor aduse scrisorilor lui în 
traducerea greacă. Totuşi, a recunoscut hotărârile sinodului. A refuzat să accepte numai 
deciziile cu privire la problema Iliriei şi a Bulgariei şi a continuat să solicite revenirea acestor 
două ţări sub jurisdicţia sa 2 . Mai târziu, acest sinod al unităţii a fost dat uitării de canoniştii 
occidentali. Sinodul anti-fotian din 869-870 a fost considerat al VUI-lea Sinod Ecumenic. 
Acest sinod a fost condamnat de fapt de cel din 879-880. Această eroare tragică o întâlnim în 
continuare în Biserica Romano-Catolică, în ciuda existenţei unor lucrări excepţionale ale unor 
istorici romano-catolici precum F. Dvornik; sinodul condamnat din 869 este considerat valabil 
şi ecumenic. 

După sinodul din 879-880, fiind în perioada de apogeu a puterii sale, Fotie s-a putut 
consacra total reorganizării Bisericii. El a făcut din Biserică un izvor de mare putere spirituală 
pentru toate activităţile omeneşti. Activitatea predicatorială şi cea filantropică au ocupat 
primul loc. Studiile sale, redactarea de lucrări noi şi instruirea celor care iubeau cultura nu au 
fost trecute cu vederea. Acum îşi putea trimite lumina pretutindeni. 

Conform lui F. Dvornik, relaţiile lui Fotie cu Biserica Romei în anii următori ai 
episcopatului său au fost normale 3 . Părerea lui Dvornik nu reflectă totuşi realitatea, o dată ce 
informaţiile păstrate, considerate de el fictive, vorbesc clar despre provocarea venită din 
partea Romei 4 . Credem că atmosfera era de aşa natură, încât între Fotie şi Roma nu putea 
exista armonie şi o colaborare paşnică, din moment ce poziţia lui Fotie cu privire la ideile 



1 Mansi, op. cit., col. 484. Vezi şi A. Guettee, The Papacy, New York, p. 321-322. 

2 B. Stephanides, op. cit,, p. 336; G. Beck, op. cit., p. 187. 

3 F. Dvornik, op. cit., p. 202 ş.u. 

4 J. Hergenrother, op. cit., voi. 2, p. 571-578. Vezi şi B. Stephanides, op. cit., p. 336 ş.u. 

papale despre primat era fundamental în contradicţie cu concepţia Romei. Desigur, papa Ioan 
al VUI-lea a arătat înţelegere şi nu a rupt legăturile Romei cu Biserica Răsăriteană, în ciuda 
faptului că Iliria şi Bulgaria nu îi fuseseră înapoiate. Urmaşul lui, Marinus (882), care a fost 
reprezentant papal la sinodul din 869 şi a fost persecutat de împăratul Vasile I din cauza 
purtării sale ostile din timpul sinodului, 1-a condamnat pe Fotie şi a acordat din nou 
valabilitate sinodului din 869. După moartea lui Marinus, succesorul lui, Hadrian al III-lea 
(884), a adoptat o atitudine moderată. Urmaşul lui Hadrian, Ştefan al V-lea, a fost plin de 
aroganţă, ca şi Nicolae şi Marinus, şi a reabilitat sinodul din 869. El i-a trimis împăratului 
Vasile I şi o scrisoare, în care se exprima foarte defavorabil în legătură cu Fotie. Scrisoarea 
papei nu a fost însă primită de Vasile, ci de succesorul acestuia, Leon cel înţelept. (886) 1 . 



CAPITOLUL IX 

A doua depunere şi moartea 

Anul 886 a fost pentru Fotie un an al nenorocirii 2 . A început cu moartea 
împăratului Vasile I, în cel de-al şaptezeci şi patrulea an al vieţii lui. Tronul 
imperial a fost ocupat de Leon, unul dintre foştii studenţi ai lui Fotie. După ce 
a arătat multă ingratitudine faţă de fostul său profesor, 1-a demis şi a ridicat la treapta 
patriarhală pe fratele lui în vârstă de şaisprezece ani, Ştefan, care fusese botezat de Fotie. 
Istoricii vorbesc despre diferite motive ale acestei acţiuni a lui Leon. Unii afirmă că Leon îl 
ura pe profesorul său. Alţii susţin că nu putea îngădui strălucirea spirituală a lui Fotie, despre 
care credea că îi va umbri propria personalitate 3 . După ce a fost demis, Fotie a luat pentru a 
doua oară drumul durerosului exil. Şi-a petrecut ultimele zile studiind şi scriind, într-o 
mănăstire a armenilor a cărei amplasare exactă rămâne încă necunoscută. A murit în jurul 
anului 891, departe de zgomotul şi de tulburările acestei lumi. Biserica Ortodoxă Răsăriteană 
1-a numărat curând printre sfinţii ei. Pomenirea lui se face în fiecare an la 6 februarie. Este, 
probabil, ziua morţii sale 4 . 



CAPITOLUL X 

Fotie şi schisma 
dintre Răsărit şi Apus 

Patriarhul Fotie, a cărui viaţă zbuciumată am aflat-o pe scurt mai sus, a fost un 
filosof şi un teolog, un om dedicat studiului, cercetării şi scrisului. El a trăit, 
împotriva voinţei sale, în mijlocul disensiunilor politice, al intereselor egoiste 
aflate în conflict şi al animozităţilor şi, în consecinţă, nu s-a putut dedica deplin creaţiei, 
pentru a realiza mai mult. In plus, din cauza reacţiei energice împotriva Romei, a fost 
considerat, şi unii îl socotesc şi astăzi, părintele schismei dintre Biserica Ortodoxă Răsăriteană 
şi Roma. A fost socotit, de asemenea, personalitatea care i-a inspirat pe reformatori ca Luther, 
Calvin şi Melanchton 5 . Valoarea lui Fotie ca mare dascăl, teolog, filolog şi filosof fusese 



1 F. Dvornik, op. cit., p. 215 ş.u.; B. Stephanides, op. cit., p. 337 ş.u.; G. Beck, op. cit., p. 187 ş.u. 

2 F. Dvornik, op. cit, p. 237 ş.u. 

3 G. Ostrogorski, op. cit., p. 215; F. Kattenbush în Herzog-Hauck Realencyklopadie, 1904, voi. 15, p. 385; J. 
Hergenrother, op. cit, 1867, voi. 2, p. 668 ş.u., 672 ş.u. 

4 N. Tomadakes, op. cit., col. 27; K. Krumbacher, op. cit., p. 225; G Beck, op. cit., p. 188. 

5 N. Tomadakes, op. cit., p. 27. 

recunoscută încă din Evul Mediu 1 . Specialiştii au analizat însă lucrările lui Fotie din unghiuri 
diferite. Filozofii şi filologii l-au analizat şi ei prin intermediul scrierilor lui filologice 
(Biblioteca, Lexiconul, Amfilohia etc); teologii şi specialiştii în istoria bisericească au studiat 
scrierile teologice şi atitudinea lui împotriva pretenţiilor papale egoiste din acea vreme, în 
consecinţă, până în prezent, conform părerii multor specialişti, nu dispunem de nici o lucrare 
care să ofere o imagine completă asupra personalităţii şi a activităţii lui Fotie. în plus, 
dezacordul fundamental dintre istoricii romano-catolici, care îl înfăţişează pe Fotie drept o 
persoană egoistă, josnică, plină de ură 2 , şi istoricii răsăriteni, dar şi ceilalţi, care îl descriu ca 
un om admirabil şi o mare personalitate, a făcut dificilă o analiză lipsită de prejudecăţi. Noile 
cercetări ale profesorului romano-catolic dispărut, F. Dvornik, şi ale altora, însufleţiţi de 
spiritul ecumenismului contemporan, nu au oferit cu adevărat o imagine reală şi completă a 
personalităţii lui Fotie, din moment ce vor să aplaneze neînţelegerile dintre creştinismul 
răsăritean şi cel apusean. Astfel, când evenimentele vorbesc clar despre reacţiile lui Fotie 
împotriva Romei, reacţii ce exprimă punctul lui de vedere cu privire la papalitate, aceşti 
specialişti în mod intenţionat nu le subliniază, sau pun la îndoială caracterul istoric al 
izvoarelor, în ciuda acestei situaţii, cu trecerea timpului, imaginea personalităţii lui Fotie este 
continuu reabilitată în Occident, în timp ce mai înainte era descris ca o persoană plină de ură, 
ca un om egoist, mincinos, părinte al discordiei şi al sciziunii, acum este înfăţişat ca o 
personalitate plină de dragoste, stăpânire de sine, răbdare - un părinte şi un model pentru 
unitatea viitoare. Părerile diferite despre personalitatea lui Fotie au avut, fireşte, o motivaţie. 
Izvoarele latine contemporane lui Fotie şi cele de mai târziu, împreună cu adversarii lui Fotie, 
ignatienii, înfăţişează un Fotie corupt şi josnic, în timp ce prietenii lui Fotie, precum şi 
scrierile sale şi evenimentele în sine oferă imaginea unui om cu totul sfânt. 

In capitolele şi notele de mai sus am avut deja ocazia să prezentăm opiniile diferiţilor 
istorici despre personalitatea lui Fotie şi despre nobleţea caracterului său. Ce se poate spune 
însă despre responsabilitatea sa în privinţa schismei? Specialistul grec A. D. Kyriakos, în 
efortul de a explica motivul schismei şi puternica ostilitate faţă de Fotie a adversarilor lui 
contemporani, şi anume Niceta de Paflagonia (890), Mitrofan, episcop de Smirna (857), 
Stelian de Neocezareea şi Anastasios Bibliotecarul, scrie următoarele: 

„Viaţa nici unui om al Bisericii din vechime nu a fost atât de distorsionată de istorie 
precum cea a lui Fotie. Aproape toţi istoricii care au descris evenimentele petrecute în timpul 
schismei au avut o atitudine critică faţă de Fotie, pentru că luptase împotriva iubitei lor 
papalităţi. Deci, în loc să analizeze cu nepărtinire evenimentele, ei au încercat să îl prezinte pe 
Fotie drept cauză a schismei şi să justifice papalitatea, urmând orbeşte ceea ce scriseseră 



F. Dvornik, op. cit., p. 4: „Orbit (aşa se pretinde) de mândrie şi de sete de putere, Fotie a încercat să obţină 
recunoaşterea papei Nicolae I falsificând împrejurările în care a fost instalat la Constantinopol, dar papa, 
informat în mod adecvat de trimişii lui Ignatie, despre adevărata stare a lucrurilor, a refuzat să recunoască un 
patriarh care îşi luase această demnitate nesocotind total uzanţele canonice. 

2 F. Dvornik, op. cit., p. 1: „Se afirmă că Fotie i-a inspirat pe Luther, Calvin, Melanchton şi pe alţi reformatori 
celebri când aceştia şi-au lansat campaniile lor împotriva papalităţii şi a autorităţii ei." Fără să dea nici o atenţie 
sentinţei, Fotie a convocat un sinod al Bisericii Răsăritene, 1-a depus pe papă şi a dat naştere la «prima Mare 
Schismă». Fotie nu şi-a primit pedeapsa decât după ce evlaviosul împărat Vasile I 1-a ucis pe nelegiuitul împărat 
Mihail al III-lea, a cărui stăpânire era blestemată de tot Bizanţul; a fost atunci depus şi condamnat în mod solemn 
de Sinodul al VUI-lea Ecumenic (869-870), izvor favorit în legislaţia canonică apuseană a Evului Mediu. Dar 
Fotie a câştigat încă o dată favoarea împăratului şi, după moartea lui Ignatie, a ocupat din nou scaunul patriarhal; 
de această dată, pentru a fi sigur de aprobarea papei, 1 -a primit pe acesta, care era dispus să arate îngăduinţă cu 
anumite condiţii, falsificându-i scrisorile şi falsificându-le şi pe acelea trimise de papă împăratului şi părinţilor 
unui sinod convocat pentru a analiza cazul lui. A mituit reprezentanţii trimişi de papă şi a modificat actele 
sinodului. Când Ioan al VUI-lea a aflat că fusese păcălit de abilul grec, 1-a excomunicat de îndată. De aici s-a 
născut a doua schismă, care avea să dureze până la sfârşitul secolului al IX-lea, trimiţându-şi umbra şi asupra 
secolului al X-lea; în cele din urmă, s-a produs marea ruptură dintre Răsărit şi Apus de la 1054, sciziunea care a 
rezistat tuturor încercărilor de vindecare şi care a fost un atât de mare dezastru pentru creştinătate, în general aşa 
se înfăţişa imaginea acceptată ca autentică în Apus." 

despre Fotie duşmanii lui recunoscuţi, adică Niceta de Paflagonia, Stelian de Neocezareea şi 
Anastasios Bibliotecarul din Roma. Ultimul a fost unul dintre cei mai josnici oameni din 
secolul al IX-lea şi, ca atare, a fost condamnat şi excomunicat de trei papi pentru diversele lui 
crime... în ciuda acestui fapt, istoricii latini îl consideră mai vrednic de a fi crezut decât pe 
Fotie, care descrisese în câteva scrisori evenimentele ce îl priveau, mai vrednic decât 
mărturiile mai multor sinoade ţinute la Constantino-pol între anii 867-879 şi mai vrednic de 
încredere decât istoricii bizantini care au trăit după el,... şi anume Simeon Magistratul, 
Gheorghe Kedrenos, Zonara şi Constantin Porfirogenetul 1 ." 

Specialistul grec Gheorghe Kremos, care a scris istoria schismei dintre Răsărit şi 
Apus, respinge de asemenea ideile cardinalului german papist Hergenrother. în scrierile sale, 
cel din urmă a înfăţişat complet eronat personalitatea lui Fotie. Istoricul poporului grec C. 
Paparregopoulos a fost influenţat de lucrările lui Hergenrother 2 . G. Kremos scrie: 

„Marele Fotie a căzut pradă criticii istorice defectuoase şi nedrepte a lui 
Paparregopoulos cel de sfântă amintire... Ca un vultur cu mare anvergură, Fotie zboară 
deasupra norilor, la o asemenea înălţime, încât slabele săgeţi ale răutăţii papiştilor şi ale 
grecilor... care s-au alăturat lor, nu pot nici măcar să îi atingă vârfurile aripilor. Oamenii mari 
sunt inaccesibili mulţimii şi în special celor invidioşi, „după cum afirmă marele istoric 
Tucidide... Ceea ce face orice general prevăzător, înţelept şi priceput, care taie orice 
comunicare cu inamicul a oamenilor suspecţi şi trădători care trăiesc în tabăra lui, împiedicând 
astfel orice comunicare a duşmanilor cu armata proprie, care inspectează garda, santinelele şi 
avangarda taberei lui zi şi noapte, tocmai acest lucru 1 -a făcut şi Fotie când a analizat erorile 
dogmatice ale papiştilor... Dacă un asemenea mare feld-mareşal este de condamnat, atunci şi 
Fotie este de condamnat, lucru pe care corul papiştilor... ar vrea să îl credem 3 ." 

In general, punctul de vedere al Răsăritului cu privire la Fotie a fost întotdeauna 
acelaşi: Fotie a fost o personalitate puternică, un om exemplar şi nu a dat naştere schismei. 
Ar trebui remarcat faptul că schisma nu a avut loc dintr-o dată, în timpul episcopatului lui 
Fotie. Au existat rădăcini şi cauze mai adânci ale schismei, spre exemplu în diferenţa de spirit 
deja existentă între teologia greacă şi cea latină. Astfel, părinţii greci erau mai curând 
preocupaţi de filosofia şi teoria adevărului creştin decât de organizarea pământească a 
Bisericii lui Hristos, cum erau părinţii latini, înstrăinarea popoarelor răsăritene şi apusene, 
născută din diferenţele de obiceiuri, limbă etc, s-a adăugat şi ea la opoziţia şi la ostilitatea pe 
care Vechea Romă o manifesta faţă de strălucirea noii capitale Constantinopol şi faţă de 
scaunul ei episcopal. Sinoadele Ecumenice, după cum se ştie, au ridicat patriarhul de 
Constantinopol la cea mai înaltă cinste între episcopi (Sinoadele din 381, 451 etc.) 4 . Istoricii, 
chiar cei anteriori perioadei lui Fotie, identifică mai multe schisme şi conflicte între Răsărit şi 
Apus 5 . Dar cea mai importantă cauză a rupturii a fost şi rămâne autoritatea şi primatul papal, 
creat de latini pe baza unor scrieri false şi a interpretării greşite a unor pasaje din Scriptură 6 . 

înclinaţia apuseană spre inovaţie şi crearea unor dogme necunoscute Bisericii vechi au 
desăvârşit şi au statornicit ruptura. Când Fotie, eruditul şi marele teolog, s-a confruntat cu 
teologia necunoscută şi defectuoasă a Apusului şi cu imperialismul papal al lui Nicolae I şi al 
succesorilor acestuia, a fost obligat să le combată. Deşi a dus o luptă de apărare, Fotie a oferit 
mereu ocazia pentru colaborare şi reconciliere. Nu a fost însă niciodată înţeles. Din moment 
ce a luptat împotriva papalităţii, istoricii romano-catolici l-au urât şi l-au defăimat 7 . 



A.D. Kyriakos, Antipapika („împotriva papalităţii"), Atena, 1893, voi. 1, p. 51,52; cf. S. Bilales, op. cit., p. 218. 

2 K. Paparregopoulos, op. cit., voi. 5, p. 264 ş.u. 

3 G. Kremos, op. cit., voi. 2, p. 412,413,416. 

4 Karmires, op. cit., p. 73 ş.u. 

5 Pentru punctul de vedere ortodox vezi Kremos, op. cit., p. 493-495. Pentru punctul de vedere romano-catolic 
vezi M. Jugie, Le Schisme Byzantin, Paris, 1941, p. 9. 

6 Matei 16,16-19; Luca 9,18-21; Ioan 21,15 ş.u. 

7 F. Dvornik, op. cit., p. 1: „Puţine nume în istoria creştinismului au inspirat simţăminte atât de contradictorii pre 
cum cel al patriarhului grec Fotie. Sfânt şi erou pentru Răsăritul creştin, el este înfierat de apuseni ca omul care a 

Afirmaţiile false făcute în secolele trecute, în special cele ale lui Baronius (1538-1607) 
şi ale lui Hergenrother, au început să se năruie în ultimii ani, asemenea castelelor de nisip. 
Profesorul Ioannes Karmires scrie despre cercetările asupra lui Fotie ale istoricului romano- 
catolic F. Dvornik următoarele: 

„După o analiză cuprinzătoare, obiectivă, imparţială şi savantă a tuturor problemelor 
referitoare la Fotie în multe privinţe el (Dvornik) s-a transformat aproape într-un apologet şi 
apărător al lui. A contribuit mai mult decât oricare altul la reevaluarea istoriei lui Fotie şi la 
restabilirea adevărului care a fost atât de mult denaturat de cardinalii Baronius şi 
Hergenrother, ale căror opinii eronate sunt reiterate în special de alţi teologi şi istorici 
heterodocşi 1 ." 

Profesorul Dvornik a scris mai multe lucrări pentru a dovedi că Fotie nu a fost 
răspunzător de schismă, într-una din aceste opere găsim un rezumat al studiilor sale, după 
cum urmează: 

„Din fericire, în ultimii ani s-a adus mai multă lumină în problema istoriei 
zbuciumatului patriarh. Să reluăm pe scurt doar acele descoperiri care au fost acceptate până 
în prezent de lumea ştiinţifică, în primul rând, s-a dovedit că a doua schismă fotiană nu a 
existat niciodată. Patriarhul Fotie s-a împăcat pe deplin şi în mod sincer cu papa loan al VIII- 
lea, iar sinodul din 879-880 a confirmat oficial această reconciliere. Fotie nu a mai fost 
niciodată excomunicat de papă. Dimpotrivă, când a fost depus de împăratul Leon al Vl-lea din 
motive politice, papa Ştefan al Vl-lea s-a ridicat în apărarea lui, şi a intrat în relaţii cu 
succesorul acestuia, fratele mai tânăr al împăratului, Ştefan, numai după ce împăratul i-a trimis 
copia actului prin care Fotie renunţa liber la scaunul patriarhal. Când a murit, Fotie se afla în 
comuniune cu Biserica Romei. S-a stabilit de asemenea că Biserica Romei era foarte 
conştientă de această reconciliere şi că, până la sfârşitul secolului al Xl-lea, cancelaria papală 
recunoştea oficial doar şapte Sinoade Ecumenice, refuzând deci să accepte aşa-numitul Sinod 
al VUI-lea care 1-a condamnat public pe Fotie în 869-870. Curia romană nu a uitat că 
hotărârile acestui sinod au fost anulate în 879-880, când a avut loc reconcilierea lui Fotie cu 
Roma, că această decizie 2 a fost confirmată de loan al VUI-lea, nemaifiind niciodată revocată 
după aceea de papalitate. Sinodul care 1 -a condamnat pe Fotie şi ale cărui hotărâri cu privire la 
patriarh au fost anulate zece ani mai târziu de un alt sinod acceptat de pap ă nu a fost numărat 
niciodată printre Sinoadele Ecumenice ale Bisericii Răsăritene. Şi nu se poate găsi nici o 
hotărâre oficială a Bisericii Apusene care să dispună includerea acestui sinod printre Sinoadele 
Ecumenice. Sinodul acesta îşi datorează cinstea nemeritată de a fi considerat al VUI-lea Sinod 
Ecumenic unei greşeli ciudate a canoniştilor apuseni din secolul al Xl-lea, care au găsit actele 
sinodului în arhivele de la Lateran şi au fost încântaţi să citească în ele o hotărâre ce le 
interzicea laicilor să se amestece în alegerea episcopilor. Au fost atât de încântaţi de 
descoperire, încât nu numai că au uitat faptul că acest sinod fusese anulat, dar au susţinut chiar 
că a fost unul dintre marile sinoade ale creştinismului, în acel moment, cum era firesc, s-a tras 
concluzia că întreaga istorie a patriarhului Fotie a fost înţeleasă greşit, în spaţiul creştinismului 
apusean s-a născut o legendă fotiană, susţinută de actele unui sinod ecumenic şi care, prin 
urmare, trebuia crezută fără ezitare. Legenda s-a dezvoltat în Evul Mediu şi a fost 
sistematizată în secolul al XVII-lea de primul istoric bisericesc modern, cardinalul Baronius. 
Acestea sunt noile descoperiri cu privire la istoria patriarhului Fotie acceptate pân ă în prezent 
într-o anumită măsură de specialişti. Natural, noile puncte de vedere distrug tot ceea ce a creat 
Evul Mediu. Dacă privim istoria „părintelui schismei" din această perspectivă, fireşte, clădirea 
impozantă ridicată de cardinalul Baronius în secolul al XVII-lea şi refăcută atât de admirabil 

rupt garanţiile unităţii şi a slobozit forţele anarhice ale discordiei şi ale sciziunii, în timp ce Răsăritul îi cheamă 

numele ca pe unul cu trecere înaintea lui Dumnezeu, Apusul încă îl aminteşte ca simbol al trufiei şi al setei de 

putere bisericească; salutat de toţi cei care au cerut întotdeauna un rol mai mare al naţionalismului în viaţa 

Bisericii şi o mai strânsă apropiere între om şi Dumnezeu, el este osândit de alţii ca un simbol al dezbinării şi ca 

un personaj care a distrus universalitatea creştinismului." 

1 1. Karmires, op. cit., p. 57. 

2 Anularea hotărârilor sinodului din 869-880 - n.tr. 

de cardinalul Hergenrother în secolul al XlX-lea se fisurează şi se prăbuşeşte sub ochii noştri. 
Istoria marelui grec trebuie rescrisă 1 ." 

Alţi istorici contemporani vorbesc şi ei despre Fotie într-un mod asemănător celui al 
lui F. Dvornik. Astfel, în 1939, bizantinologul belgian H. Gregoire a propus la Academia de 
Arheologie din Atena, Grecia, o reexaminare fundamentală a operei lui Baronius, Annales 
Ecdesiastici. El a afirmat că Baronius utilizase izvoare eronate cu privire la schismă 2 . Un alt 
teolog şi istoric romano-catolic, Yves M. J. Congar, acceptă de asemenea punctul de vedere al 
lui Dvornik 3 . Ca urmare a celor spuse mai sus, F. Dvornik îşi încheie lucrarea sa, The Photian 
Schism, afirmând: 

„încă o dată vom fi liberi să recunoaştem în Fotie un mare om al Bisericii, un umanist 
cultivat şi un creştin autentic, suficient de generos pentru a-şi ierta duşmanii şi pentru a face 
primul pas spre reconciliere. Ca om de litere şi erudit, Fotie a fost întotdeauna clasat de 
specialiştii care i-au studiat opera printre cei dintâi; în această privinţă numele lui a impus 
întotdeauna respect, după cum au depus mărturie în unanimitate contemporanii lui, prietenii şi 
duşmanii deopotrivă. Specialiştii familiarizaţi cu lucrările lui literare nu erau dispuşi să creadă 
toate poveştile invocate de adversari împotriva sa; ei şi-au ascultat instinctul de cercetător, 
care i-a făcut să sesizeze că nu se putea concepe ca un om care îşi petrecuse cei mai frumoşi 
ani printre cărţi, în compania celor mai de seamă reprezentanţi ai perioadei clasice şi în 
contact permanent cu mulţi discipoli devotaţi, să se coboare la o asemenea josnicie şi ambiţie 
mărginită, după cum îi imputau adversarii lui; flerul lor i-a determinat să cinstească pe eruditul 
care a jucat un rol important în transmiterea culturii elenistic e către posteritate 4 ." 

Biserica Ortodoxă Răsăriteană, păstrându-şi încrederea în sfinţenia lui Fotie şi arătând 
recunoştinţă pentru fructuoasa şi nobila sa lucrare în slujba creştinismului, îl venerează şi îl 
preamăreşte ca sfânt. Noile cercetări occidentale şi schimbarea perspectivei istoricilor, în 
special a celor romano-catolici, cu privire la activitatea lui Fotie şi la caracterul său, îi justifică 
credinţa tradiţională. Biserica Ortodoxă nu va înceta aşadar niciodată să preamărească pe fiul 
ei ales, Fotie, care i-a adus un vrednic omagiu prin marea lui evlavie şi erudiţie creştină, prin 
diversitatea şi strălucirea ideilor, a învăţăturilor şi înfăptuirilor sale. Şi nu va înceta niciodată 
să îl considere: 

„apărător al Ortodoxiei, apărător al ortodocşilor, stâlp şi temelie a Bisericii, unealtă a 
harului, vas ales, harpa cea de Dumnezeu strunită a Duhului, propovăduitor fierbinte, ierarh 
preaînţelept, dascăl al lumii, vestit în cuvânt şi în învăţătură, trâmbiţă care a vestit purcederea 
Duhului Dumnezeiesc de la Tatăl, ce, întocmai ca fiul tunetului (loan Evanghelistul) vorbise 
cu putere dumnezeiască, prea-neclintit potrivnic al ereziilor, cel ce osândeşte păcatul ereziei, 
apărător dumnezeiesc al Ortodoxiei... preasfânt Părinte, mare Fotie, vestit în cuvânt şi de 
acelaşi nume cu lumina 5 ." 



1 F. Dvornik, „The Patriarch Photius, Father of Schism or Patron of Reunion?" în Report ofthe Proceedings at 
the Church Unity Octave, Oxford, 1942, p. 20-21. 
2 F. Dvornik, op. cit., p. 12; S. Bilales, op. cit, p. 220. 

3 Yves. M. J. Congar, Chretiens en Dialogue, Paris, 1964, p. 49. 

4 F. Dvornik, op. cit., p. 432 ş.u. 
5 1. Karmires, op. cit., p. 65. 

Din imnele 

zilei de prăznuire 

a Sfântului Fotie cel Mare 

(6 februarie) 

Stihiră 

Glasul al 4-lea: Cape un viteaz între mucenici 

\ u cântări de Dumnezeu insuflate să lăudăm pe marele Fotie cel cu nume sfânt, 
unealta cea întru tot lăudată a harului lui Dumnezeu, psaltirea cea 

'dumnezeiască a Mângâietorului, stâlpul neclintit şi prea-minunat al sfintei 
credinţe, viteazul luptător şi apărător al ortodocşilor, marele dascăl şi ierarh, preafericitul 
vestitor al adevăratei învăţături, sceptrul şi lauda Bisericii lui Dumnezeu. Cu un glas toţi 
dreptslăvitorii să prăznuiască cu sfinte şi cinstite cântări, lăudând pe fericitul Fotie cel 
preastrălucit, marele luminător a toată lumea, propovăduitorul cel fierbinte şi vestitul ierarh al 
Bisericii, omul cel preaales al lui Dumnezeu, dumnezeiescul episcop, înţeleptul păstor şi câr- 
muitor al turmei lui Hristos Dumnezeu, strălucitul păstor al Constantinopolului, primul în 
cinste între patriarhi. 

Printr-o nelegiuită poruncă, o, Sfinte, fost-ai smuls de lângă turma ta 
credincioasă, şi ai suferit cumplit pentru neprihănita credinţă, o, strălucitule 
ierarh, preaslă-vite, Sfinte Fotie cel cu nume mare, temelie tare a Bisericii, stâlp 
neclintit al evlaviei. Pentru aceasta, cu osârdie te cinstim pe tine, cunoscătorule al tainelor şi 
învăţătorule iscusit în dogmele Ortodoxiei şi propovăduitor mult vestit al harului şi al 
adevărului. 

Slavă: Glasul al 4-lea 

Veniţi toţi credincioşii, cu evlavie să lăudăm pe preaminunatul Fotie, ierarhul şi 
prietenul Domnului. Căci plin de învăţătura apostolică fiind, şi locaş al 
Sfântului Duh prin viaţa lui cinstită arătându-se, prin învăţătura sa a alungat 
lupii departe de staulul Bisericii de obşte. Vestind prea limpede credinţa Ortodoxă, stâlp şi 
apărător al evlaviei s-a arătat. 

De vreme ce după moarte stă încă mai aproape de Hristos, neîncetat mijloceşte pentru 
sufletele noastre. 

La Litie 

Glasul 1 

Veseleşte-te în Domnul, cetatea lui Constantin, dimpreună cu toată cetatea, 
ostrovul şi ţinutul, la aleasa pomenire a păstorului nostru al tuturor, dascălul şi 
luminătorul Bisericii de obşte, Fotie cel de trei ori fericit; căci în viaţa aceasta 
mult s-a luptat pentru credinţa Evangheliei, surpând trufia ereziei, nimicind orice greşeală şi 
osândind nelegiuita adăugire la Crez. Pentru aceea, în ceruri se bucură acum de aleasă 
răsplătire pentru ostenelile lui şi mijloceşte neîncetat către Hristos Dumnezeu pentru sufletele 
noastre. 

Glasul al 2-lea 

ăudându-te pe tine, marele episcop şi păstorul cel cinstit şi fără de prihană, 
vestitorul evlaviei, gura cea înfocată a Duhului, cu osârdie te rugăm: Fă-ne 
parte de mijlocirile tale, Fotie, Părintele nostru, spre folosul sufletelor noastre. 



Slavă: Glasul al 2-lea 



O 



muie al lui Dumnezeu, slugă credincioasă, preot al Domnului, om al osâr-diei, 
(vas ales, stâlp şi temelie a Bisericii, moştenitor al împărăţiei, cela ce eşti 
întocmai cu apostolii, mărturisitor şi apărător al învăţăturii ortodoxe, nimicitor 
al eresului celui stricător de suflet, mare Fotie, nu înceta să strigi către Dumnezeu pentru noi. 

Glasul 5: Bucură-te, 
cămara cea cu bun miros 

Stih: Preoţii Tăi, Doamne, se vor îmbrăca cu dreptate, şi cuvioşii tăi se vor bucura. 

Bucură-te, întru tot lăudatule ierarh al lui Hristos; bucură-te, podoabă a 
Părinţilor şi a patriarhilor. Lucrarea şi rugăciunea deopotrivă ţi-au înveşmântat 
sufletul cu lumina lor, căci ai fost sălaş al rugăciunii neîncetate, templu al 
blândeţii şi mare vistierie a virtuţii binecuvântate; păzitor al veşnicei şi preaadâncii 
înţelepciuni şi soare prealuminos al cunoaşterii lucrurilor lui Dumnezeu, casă a păcii şi a 
harului dumnezeiesc, sălaş al îndoitei iubiri, şi pentru Dumnezeul tău, şi pentru aproapele tău, 
palat desfătat al smereniei, roagă pe Hristos Mântuitorul să dăruiască iertare sufletelor noastre 
şi mare milă. 

Stih: Gura mea va grăi înţelepciune şi cugetul inimii mele pricepere. 

Bucură-te, măsură a adevăraţilor ierarhi şi preoţi, cel dintâi dascăl şi învăţător 
preamărit, gura teologilor Bisericii lui Hristos Dumnezeu cea una sfântă, tu, 
cel ce ai fost vestit în cuvânt şi în învăţătură. Păstorule cu mare nume, cel 
întocmai cu apostolii, propovăduitor puternic, tăind mrejele ereziei în două, ca o sabie cu două 
tăişuri, ascuţită cu adevărul şi cu harul lui Dumnezeu, unealtă a dulcii cântări şi minte cu 
adevărat cerească, stâlp preaneclintit al Bisericii lui Hristos, tăria şi lauda turmei celei 
cucernice, roagă pe Hristos Mântuitorul să trimită sufletelor noastre iertare şi mare milă. 

Stih: Gura dreptului cumpăneşte înţelepciune, şi buzele oamenilor cunosc harul. 

Bucură-te, cinstita laudă a tuturor preoţilor; bucură-te, frumuseţea episcopilor şi 
a patriarhilor, stâlp neclintit al Bisericii şi temelie tare şi piatră, izvor sfinţit al 
învăţăturii ce saturi pe toţi cu adevăr, adevărată măsură a sfintei credinţe, 
tâlcuitor înţelept al tainelor, Fotie, Părintele nostru, toiag sfânt şi sprijin al adevărului, om 
minunat, strălucind cu preaslăvită strălucire, omule ceresc şi îngere pământesc, lumină a 
credincioşilor ortodocşi, secure care dobori cumplitul eres. Nu înceta să te rogi lui Hristos 
pentru cei ce cinstesc şi laudă pomenirea ta. 

Tropare 

Glasul al 4-lea 

a cela ce eşti de un cuget cu apostolii şi dascăl al lumii, Fotie, Stăpânului tuturor 
roagă-te să dăruiască pace lumii şi sufletelor noastre mare milă. 

Glasul 5: „Să lăudăm, credincioşii" 



Oi 



trălucit arătător al înţelepciunii făcân-du-te, Ortodoxiei te-ai arătat apărător de 
'Dumnezeu întărit, podoaba Părinţilor, Fotie preamărite, că tu dobori trufia 
eresurilor cumplite, lumină dumnezeiască a Răsăritului, podoaba Bisericii, pe care o păzeşte, 
Părinte, neclătinată. 

Condac 

Glasul al 8-lea Apărătoare Doamnă... 

yncununeze-se acum cu florile cântărilor luminătorul cel preastrălucit al Bisericii şi 
^călăuzitorul cel preaîndumnezeit al ortodocşilor, alăuta cea dumnezeieşte glăsuitoare 

a Duhului şi potrivnicul cel preatare al eresurilor, căruia şi strigăm: Bucură-te, Fotie 

preacinstite. 



Megalinarie 

' ucură-te, făclie a credinţei şi vieţuirii ortodoxe; bucură-te, luminarea popoarelor 
'care au venit la Hristos; bucură-te, lumină plină de har care vădeşte nesuferita 
greşeală; Fotie, noi credincioşii lăudăm şi binecuvântăm numele tău. 



B' 

